
ZRÍNYI  ILONA 


ÉLETRAJZA. 


HORVÁTH  MIHÁLY. 


Pest,  1869. 

KIADJA     R  Á  T  H     MÓR. 


Egy  nő  életképét  akarom  vázolni,  kinek 
tragikai  viszontagságai  szintúgy  mint  a  jó  és 
balszerencsében  nyilvánított  személyes  tulajdon- 
ságai iránta  keblünkben  meleg  érdekeltséget  éb- 
reszthetnek ;  kinek  lelke  olv  nagy,  kedélye  oly 
szép  vala,  hogy  nemének  dísze  lett  volna,  ha 
nemzetségének  fénye  s  testi  szépségének  vará- 
zsa nem  járul  vala  is  egvénisége  dicsőségének 
emeléséhez.  Egv  nő  életét  szándékozom  leírni, 
ki  iránt  szintannvi  szánakozást  fakaszthat  ben- 
nünk a  mostoha  sors,  melynek  csapásai  által 
sujtaték,  mint  amennyi  rokonszenvre  s  tiszte- 
letre ragad  a  lelki  erő  s  nagyság ,  melylyel 
ama  csapásokat  tűrte,  sőt  felettök  uralkodott. 
A   magas    társadalmi    helyzet    szerint,    melybe 

Horváth.  Zrínyi  Ilona.  i 


születése  s  házas  viszonyai  által  jutott,  zavar- 
talan életboldogságra  látszék  hivatva  lenni ;  de 
épen  e  magas  helyzet  lön  szerencsétlenségeinek 
legfőbb  oka,  kora  fiatalságától  sírjáiglan.  Eleté- 
ben a  társadalmi  viszonyok  két  szélsősége  ölel- 
kezett. A  fejedelmi  rangot,  a  csillogó  fényt,  a 
pazar  bőséget  és  kényelmeket  a  számüzottség 
sanyarai,  a  szegénység  nélkülözései,  s  mi  ezek- 
nél sokkal  fájóbb  sebeket  vert,  az  elvesztett 
hon,  a  letiport  haza,  a  kiirtott  nemzetség,  a 
keblétől  elszakasztott  család,  szülék,  gyerme- 
kek, testvérek  utáni  sóvárgás  keservei  váltották 
fel.  És  mégis  a  szánalom  érzelménél,  mehet 
ennyi  balszerencse  kelthet,  sokkal  erösebb  ben- 
nünk a  csodálás,  a  tisztelet  és  szeretet,  melyre 
e  dicső  asszony  ragad  bennünket  lelkének  nagy- 
sága, kedélyének  gazdagsága  és  szépsége  által 
nemkülönben  mint  az  irány  és  törekvések  ma- 
gas/.tossága,  erényei  által,  melyeket  a  viszon- 
tagságokkal folytatott  küzdelmeiben  nyilvání- 
tott. —  Kell-e  még  mondanom,  hogy  elbe- 
szélésem tárgya  Zrínyi  Ilona  fejedelemasszony 
élete? 


I. 

Ilona,  gróf  Zrínyi  Péter  és  neje,  Frange- 
pán  Anna  Katalin  grófné  legidösb  gyermeke, 
1643-ban  született,  kit  aztán  még  Judit-Petro- 
nella, János-Antal  és  Aurora-Veronika  testvérei 
követtek.  Ezekkel  Ilona  jobbára  Oszályban  és 
Grobnikon  nevekedett,  ezen  ősi  javak  lévén 
szüléik  lakhelyei. 

Tevékeny ,  élénk ,  nagyravágyó  anyjának 
gondviselése  alatt  Ilona  fogékony  lelke  korán 
megértette  a  magas  társadalmi  rangot,  melybe 
születése  által  jutott,  s  oly  magatartási  nemes- 
séget s  finomságot  nyert,  mely  öt  mind  halá- 
láig kedvessé  tette  mindenkinél  aki  vele  érint- 
kezett. Korán  csodálni  tanulta  ama  nagy  sze- 
repet, melyet  atyja  s  még  inkább  nagybátyja 
—  mind  a  kettő  tüzes,  magasztos  lelkű  hazafi, 
a  török  ellen  vívott  harczokban  mind  a  kettő 
világhírű  hős  és  hadvezér,  emez,  a  nagybátya, 
Zrínyi  Miklós,  pedig  a  fölött  még  ünnepelt 
költő  és  államférfiú  —  a  hazában  betöltött. 
Atyjának  s  nagybátyjának,  Miklós  bánnak  szint- 

annyi  áldozattal  mint  dicsőséggel  járó  vitéz, 
hazafias,  nagy  tettei,  melyek  híre  a  hazát  be- 
tölté,  kétségkívül  a  grófi  udvarban  is  gyakran 
szájon  forogtak.  A  serdülő  leányka  e  nagy  tet- 
tek elbeszéléseiből  szíva  magába  ama  hősies 
szellemet,  azon  hazafias  erényeket  s  nemes  hon- 
leányi érzelmeket,  melyeknek  olv  dicső  pél- 
dányképe lett  utóbbi  életében. 

Jellemfejlésére  nem  kevesebb  hatást  gva- 
korolt  maga  anyja,  Frangepán  Anna-Katalin. 
Ezen  emelkedett  lelkű,  büszke  nő,  kinek  tett- 
erejét a  hatalom  és  tündöklés  vágva  nem  ke- 
vésbbé  éleszté  mint  a  hazaszeretet,  egész  kör- 
nyezetére nagy  befolyást  gyakorolt,  ü  szíto- 
gatta  leginkább  a  nemzetre  nézve  szintoly  ká- 
ros mint  lealázó  vasvári  békekötés  után  meg- 
kezdett gyászos  emlékű  kormánypolitika  ellen 
mind  férjében  mind  testvérében,  Frangepán 
Ferenczben,  azon  összeesküvést,  melynek  aztán 
mind  a  két  család  áldozatává  lett.  ü  levelezett 
Beziérres-el,  XIV.  Lajos  franczia  király  velen- 
czei  követével.  ()  járt  Bécsben  is  több  ízben 
Gremonville    franczia    követnél,    térjenek    a  lel- 


—      5     — 

kelésre  külsegélyt,  támaszt  nyerői.  ()  maga 
vitte  fel  ennek  férje  azon  ajánlatát,  hogy  kész 
tizenhárom  éves  János  Hát  hűsége  zálogául  Pa- 
risba küldeni,  csak  írásban  is  biztosítsa  öt  La- 
jos király  oltalmáról  és  segélyéről.  Valószínűleg 
az  ö  terve  volt,  főleg  politikai  czélból,  Ilona 
férjhez  adása  is  I.  Rákóczv  Ferencz  választott 
erdélyi  fejedelemhez   '). 

E  házasság  nemcsak  mint  rokonságba  lé- 
pés a  fényes  Rákóczv  családdal,  hanem  mint  a 
titokban  szőtt  politikai  tervek  sikerítésének  esz- 
köze is  egyaránt  tetszett  a  Zrínyi  párnak.  Ha 
egv,  különben  sok  helyt  kétes  hitelű  kútfő  2) 
állítását  elfogadjuk,  az  ifjak  eljegyzése  i665 
nyarán,  a  trenesényi  fürdőkben  ment  végbe, 
hol  több  nagyúri  vendégek  közt  Wesselényi 
Ferencz  nádor,  Rákóczy  Ferencz  s  anyja, 
Báthory  Zsófia,  a  szerencsétlen  II.  Rákóczy 
Gvörgv  fejedelem  Özvegye,  és  Zrínyi  Péter  Ilona 
leányával  egvütt  jelen  volt. 


•1  Histoire  des  Troubles   de  Hongrie.     I  ,    74.  kővv. 
2)   Wagner:  História  Leopoldi.   I,    188. 


Mondják,  hogv  itt  szövettek  az  oly  gvá- 
szos  végű  Összeesküvés  első  szálai,  mely  Ilonát 
is  oly  közelről  s  oly  iszonyúan  érdeklé.  Az  el- 
jegyzésnek is,  ugy  látszik,  inkább  ez,  mint,  leg- 
alább Ilonát  tekintve,  az  ifjak  szívhajlama,  le- 
hetett rugonya.  A  huszonkét  éves  hajadon,  ki- 
nek már  érett  szelleme  a  haza  gyászos  körül- 
ményeit teljesen  átérté,  kinek  keble  meleg  hon- 
leányi érzelmektől  dagadt,  szerelem  nélkül  is 
teljesíté  szüléi  akaratát  s  oda  nvujtá  kezét  a 
húsz  éves  Rákóczvnak,  ki  lángolt  érette,  s  kit 
családjának  fénye,  gazdagsága  páratlan  mátkává 
tett  a  hazában. 


II. 

A  menyekzö  az  iő66-ki  marczius  elején 
Zboró,  más  nevén  Makovicza  várában  Sáros 
megyében,  nagy  ünnepélylyel  ment  végbe.  Az 
egyházi  s  világi  főrend  legkitűnőbb  egyéniségei 
által  volt  képviselve.  A  vidéki  urakon  s  a  felső- 
magyarországi  vármegyék  követein  kivül  a  nász- 
vendégek  közt  voltak  Szelepcsénvi  György  esz- 


tergami  érsek,  az  ország  prímása,  Pál  ff v  egri, 
Bársonv  nagyváradi  püspökök,  Teleki  Mihály 
és  Bethlen  Miklós,  Apaffy  erdélyi  fejedelem 
képviselői,  Pethö  Zsigmond  és  számos  más  fő- 
rangú magyar  és  lengyel  úr. 

A  menyasszonyt  atyján  és  Aurora-Veronika 
húgán  kívül  egy  horvátországi  püspök  s  Bory 
úr  vezérlete  alatt  fényes  öltözetű  lovagcsapat 
kiséré  Bártfa  felé,  hol  rég  nagy  készület  folyt 
az  úri  násznép  fogadására.  A  városi  tanács  a 
polgárság  szinével  márczius  i-jén  reggel  a  vá- 
ros déli  határáig  ment  a  menyasszony  s  kisé- 
rete  elébe,  hogy  őket  az  ünnepélyesen  feldíszí- 
tett városba  vezesse. 

Ugyanekkor  indult  meg  oda  éjszak  felöl  a 
várostól  csak  egv  órányira  fekvő  Makovicza 
várából  Rákóczy  Ferencz  fejedelem  számos 
vendégeivel  egv  fényes  lovas  csapat  s  az  ónodi 
zászlóalj  kíséretében.  A  menetet  egy,  gazdagon 
aranyozott,  szép  hintó  követte,  melyet  ezüst- 
tel kivert  veres  bársony  hámba  fogott  s  kékre 
festett  sörényű  s  farkú  pompás  hat  almás 
szürke  vont  a  menyasszony  számára. 

Midőn  a  fejedelem  a  város  közeiéhe  érke- 
zett, Zrínyi  Péter  a  menvasszonynyal  és  kísé- 
retével elejébe  ment,  s  a  város  éjszaki  kapuja 
előtt  elterülő  mezőn  üdvezlé  egymást  a  jegyes 
pár  s  a  násznép  két  felekezete.  Majd,  a  városi 
tanács  meghívására,  mindnyájan  a  városba  vo- 
nultak, hol  számukra  a  tanácsházban  díszla- 
koma készíttetett.  Ennek  folvtában  a  polgárság 
egy  szép  müvü  serleggel  kedveskedett  a  meny- 
asszonynak nászajándokúl    '). 

A  reggeli  elköltése  után  az  összes  násznép, 
számos  városi  polgárral  megszaporodva,  Mako- 
vicza  várába  indula.  A  menyasszony,  Veronika- 
Aurora  húgával  a  számukra  készített  aranyos  hin- 
tóba ült,  melynek  ajtai  mellett  kétfelöl  Széchv 
és  Zichy  úrfiak  lovagiának.  A  főpapokon  kívül 
a  többi  násznép,  maga  a  vőlegény  s  az  öröm- 
apa  is  lóháton  kisérték  a  kocsikat.  A  menetet 
Bory  úr  nyitotta  meg  szép  horvát  csapatával  s  a 
fejedelem  kornyétája  s  ónodi  zászlóalja  zárta  be. 


lakoma  a  városnak   i5o  ttjába  s  60  dénárjába  ke- 
rült. Hazánk  és  Külföld  1867-ki  foly.  febr.  1  < ,-k i  >/. 

így  haladt  a  násznép  víg  zene  mellett  egész 
Hosszúrétig,  hol  a  falu  mellett  elterülő  sík  me- 
zon a  menet  megállapodik  s  a  kor  szokása  sze- 
rint versenyfutást  rögtönzött.  Első  díjul,  mint 
minden  menyekzőnél,  egy  ékes  koszorú  lön  ki- 
tűzve, melylyel  a  nyertes  a  menyasszonynak  szo- 
kott kedveskedni.  Rákóczy  azt  minden  áron  el- 
nyerni óhajtván,  öt  nemes  lovat  futtatott  Zrínyi 
Péter  egy  török  lova  ellenében.  Gvöztes  csak- 
ugyan a  fejedelem  Egyiptom  nevű  török  lova 
lett,  melyen  Kún  Kelemen  úrfi  ült.  A  második 
díjat,  egy  vég  skarlát  posztót,  maga  Zrínyi  Péter 
nyerte  el  egy  török  lován,  bár  a  czélnál,  de  min- 
den veszélyes  következmény  nélkül,  elesett.  A 
többi  díjak  a  Munkácson  folytatandó  versenyre 
tartattak  fenn. 

E  kedvtöltés  után  Makovicza  várába  felro- 
bogván, a  menyekzöhöz  készült  a  násznép.  Az 
esketést  hat  óra  tájban,  a  várkápolnában  Szelep- 
csényi  érsek-primás  vitte  végbe.  Ezt  követte  az 
ajándékok  bemutatása  a  menyasszonynak,  s  utóbb 
víg  lakoma  és  táncz,  melyben  még  maga  Zrínyi 
Péter  is  résztvett  Pethö  Zsigmondnéval.    A  víg 


kedvű  násznép  csak  hajnalban  oszladozék  nyu- 
galomra '). 

III. 

A  boldog  férj  pár  nap  múlva  Munkácsra 
ment  vendégei  egv  részével,  hogv  szép  nejét  any- 
jának, Báthory  Zsófiának,  bemutassa.  De  itt  is 
csak  rövid  ideig  mulatott  az  új  pár,  hogy  aztán  a 
sáros-pataki  várkastélyban  állandólag  megtele- 
pedjék. Itt  foglalá  aztán  az  ifjú  férj  okmányba  is 
a  nászajándokot,  mely  8900  öreg  aranyból  s 
a  Rákóczv-ház  mintegy  harmincz  ezer  tallérra 
becsült  arany  s  ezüst  szereiből  állott  2). 

A  pataki  várban  házias  csendben  folyt  le  né- 
hánv  év  Ilona  életéből,  melyről  azonban,  kivált 
annak  belső  viszonyairól,  nincsen  tudósításunk. 
Csak  azt  tudjuk,    hogv  a  pataki  udvar  valóban 


';  Egy  szemtanú  levele.  Hazánk  és  Külföld  1866-ki 
foly.  decemb.  2-ki  sz. 

•  Dat.  Patak  die  22-a  Maji  1667.  Megjegyzem  itt  egy- 
szer mindenkorra,  hogy  mind  azon  okmányok,  melyeknek 
hol  létezési  helyét  ki  nem  jelelem,  a  magyar  kir.  kamara 
levéltárában  léteznek. 


fejedelmi  fényben  élt.  Egyebek  közt  27  iöember 
szolga,  22  étekfogó,  1  5  bejáró,  7  pohárnok,  8  asz- 
talnok,  2  ajtónálló,  ó  csatlós,  4  trombitás,  12  lo- 
vász s  mintegy  5o  másféle  szolga,  szakács,  sütő, 
madarász,  agárhordozó,  s  ezeken  felül  2  3 7  kapus 
drabant,  1  52  kékgyalog,  1  54  lovas  katona  és  3o 
puskás  tartozott  az  udvarhoz.  A  fejedelemné  külön 
szolgálatára  a  nőcselédségen  kivül  még  négy  lovas 
és  nyolcz  gyalog  inas  volt  rendelve.  Ezen  udvari 
személvzet  díja  készpénzben  42,670  ttot,  ruhá- 
zatban s  élelmi  szerekben  22,286  s  igy  összesen 
65, 000  ftot  tön  évenként,  mi,  tekintve  az  akkori 
pénzértéket,  roppant  összeg  volt  '). 

De  bár  mily  fény  és  bőség  környezte  a  fiatal 
nöt,  bár,  mint  látszik,  férje  is  gvöngéd  szeretettel 
viseltetett  iránta,  kinek  testi  bájairól  még  a  ha- 
gyománv  is  sokáig  beszélt  2),  lelki  nagvságáról 


*)  A  m.  nemz.  Múzeumból.  Fol.  Hung.    107.  sz. 

2)  Zboró  vidékének  népe  közt,  mely  öt  menyasszony 
korában  s  utóbb  is  több  ízben  látta ,  maiglan  kegyeletes  re- 
gék maradtak  fenn  a  fényes  menyekzőröl  s  a  vár  „szép  asszo- 
nyáról". Hazánk  és  Külföld  1867-ki  foly.  91.  1. 


pedig  és  szende  női  erényeiről  élete  fényesen  ta- 
núskodik: ö  maga  nem  érzé  kielégítve  keble  több 
vágyait.  Fenkölt  lelke,  melv  egv  Zrínyi  Miklós- 
ban tanulta  vala  ismerni,  tisztelni  és  szeretni  a 
férfiú  példányképét,  nem  érezhetett  élénkebb, 
boldogító  viszonszerelmet  a  férj  iránt ,  kiben 
hiányzanak  a  tulajdonok,  melyek  egy  magasabb 
lelkű  nőt  lekötni  képesek.  E  felett  számos  évig 
még  az  anyai  örömekben  sem  lelt  kárpótlást, 
mert  elsőszülötte ,  György ,  néhány  nap  múlva 
megszűnt  élni,  s  azontúl  majdnem  öt  évig  gyer- 
mektelen maradt. 

IV. 

De  bár  valódi  boldogság,  mit  a  nőnek  csak 
a  szerelem  adhat,>  nem  jutott  is  neki  osztálvré- 
szül:  ezen  évek,  melyeket  1 670-ig  Patakon  töl- 
tött, képezik  életének  legcsöndesebb,  legszeren- 
csésebb korszakát.  Mert  ez  évtől  kezdve  iszonyú 
csapások  sujták  öt.  Atyjának,  Zrínyi  Péternek, 
nagybátyjának,  Frangepán  Ferencznek,  és  saját 
férjének  több  másokkal  szőtt  összeesküvése  nem 


volt  titok  Ilona  előtt.  És  habár  hazaszeretettől 
átmelegült  lelke  büszkeséggel  gondolhatott  is 
arra,  hogy  legközelebbi  rokonai  azok,  kik  a  bécsi 
kényuralom  ellen  nyilt  harczra  kelni  készülnek  : 
e  harcz  kétes  kimenete  sokáig  félelemben  tartá 
lelkét.  És  a  mitől  rettegett,  mindjárt  a  felkelés 
kezdetén  szomorú  valósággá  lett:  atvja  s  nagy- 
bátyja elfogattak  s  Bécsújhelyt  bakó  keze  alatt 
vérzettek  el;  anyja  és  Aurora-Veronika  húga 
Gráczba,  János  öcscse  Bécsbe  vitettek,  javaik  el- 
koboztattak, s  azokból  élelmökre  is  csak  szűken 
telő  költség  járt  ki  számokra  '),  még  nevök  is, 
melvhez  annyi  dicsőség  csatlakozott ,  egy  ideig 
gúnyosan  Gnade  névre  lön  változtatva. 

E  borzasztó  csapás  alatt,  mely  szíve  minden 
szeretteit  lesujtá,  vajmi  csekély  vigasztalás  lehe- 
tett Ilonára  nézve,  hogy  férje,  anyjának,  Báthorv 


')  Egy,  Bécsből  1670.  sept.  11-kén  kelt  rendelet  egy 
lak  kibérlését  s  a  legszükségesebb  élelmi  szereket  engedé 
számokra.  Egy  másik,  1672-ki  aug.  24-kén  kelt  kir.  határo- 
zat az  özvegynek  s  leányának  1200  ft  évdíjat  rendel,  ,,ne 
suis  libellis,  uti  iam  saepenumero  accidit,  aulám  fatigandi 
ansam  habeat." 

Zsófiának  és  a  jezsuitáknak  közbenjárására  ke- 
gyelmet nyert,  s  csak  avval  bünhesztetett,  hogy 
váraiba,  Munkácsot  és  Ecsedet  kivéve,  mely  a 
nagyasszony  kezén  volt,  német  örséget  kellett 
fogadnia,  s  bündíjul  400,000  tallért  lefizetnie. 

E  bündíj  mindazáltal  a  Rákóczy-házra  is  sú- 
lyosan nehezedett.  Ferencz  fejedelem,  adóssá- 
gokba kényteleníttetett  magát  verni.  Anyja  száz- 
ezer forintot  tett  le  érette,  miért  neki  Munkácsot 
és  Ecsedet  szabad  rendelkezésére  irattá  be ;  a 
győri  jezsuiták  16,000,  a  kassaiak  szintannyi,  a 
becsi  Pazmaneum  i5,ooo,  Szelepcsényi  primás 
20,000  ftot  kölcsönöztek  ').  De  mind  ez  nem  volt 
elég  a  roppant  bündíj  lerovására.  Végre  még 
Hona  jegvajándokához  is  kénvtelenek  lőnek  hozzá 
nyúlni,  melyet,  minthogy  belértéke  csak  mintegy 
28,000  tallért  tőn,  Ilona  a  szülei  házból  hozott 
aranyokból  6290  aranynval  40,000  tallérra  egé- 
szíte  ki,  miért  aztán  térje  Regécz  várát,  Regécz- 


.mányok:  1671.  jun.  1671.  aug.  21"'.  A  pozsonyi 
káptalan  lev.  Dat.  in  festő  Cireumcis.  1G74.  Szelepcsényi  pri- 
más ebben  herczegnek  czímeztetik. 

két,  Szántót,  Tályát  más  hat  helységgel  irattá 
be  neki  '). 

A  fejedelmi  ház  ennek  következtében  némi- 
leg felhagyni  kényteleníttetett  megszokott  fényé- 
vel. Azonban  ez  nem  busítá  Ilonát,  kiről  tudjuk, 
hogy  utóbb  még  a  valóságos  nélkülözéseket  is 
oly  erős  lélekkel  tűrte.  Öt  csak  szüleinek,  test- 
véreinek iszonyú  sorsa  epeszté.  Mert  a  már  el- 
számlált csapásokat  sem  eléglé  a  végzet.  Az  egy- 
kor hatalmas ,  nagyravágyó  Frangepán  Anna- 
Katalin  bújában  nem  sokára  megtébolyodott, 
míg  végre  1673-ban  a  halál  szenvedéseinek  vé- 
get vetett. 

A  magára  maradt,  mintegy  16 — 17  éves 
Aurora-Veronika  egy  klagenfurti  apácza-zárdá- 
ban  keresett  menedéket.  Ilona,  mihelyt  serdülő 
húga,  Aurora-Veronika,  vagy,  mint  rövidítve 
nevezték,  Aurorika  sorsáról  értesült,  jövőjéről 
aggódva,  magához  óhajtá  öt  hozatni.  E  végett 
Forstal  Márk  atyához  fordult,    ki    egykor  atyja 


')  A  leleszi  convent  lev.  1G71.  máj.  27.  Egy  másik: 
Dat.  in  Opp.  Király-Helmecz  fer.  6.  prox.  p.  fest.  Corp. 
Christi  i6y3. 

szolgálatában  állott.  Forstal  maga  Becsből  nem 
távozhatván,  egy  más  szerzetest  küldött  a  szeren- 
csétlen hajadonért,  de  sikeretlenűl.  Aurorika  kis- 
asszony, válaszolá  Forstal,  bár  apáczává  lenni 
nem  akar,  de  a  zárdából  sem  hajlandó  távozni. 
„Ugy  hiszem,  igy  vélekedék  a  titokba  látó  szer- 
zetes, ez  csak  az  apáczák  fondorlata,  kik  öt  min- 
den áron  magok  közt  tartóztatják,  remélvén, 
hogy  a  kisasszonyt  gyönge  koránál  fogva  végre 
is  rábeszélhetik  a  szerzetes  életre."  ')  Tehát,  a 
kivel  egyesülve,  maga  is  könnyebben  viselhette 
volna  búját,  Ilona  ezen  kedves  húgát  is  végké- 
pen elvesztette.  Az  apáczák  mind  addig  nem 
nyugvának,  mig  végre  Aurorika  is  szerzetessé  nem 
avattatta  fel  magát  2),  Judit  nénjének  példájára, 
kit  a  család  bukása  már  egy  zágrábi  klastrom- 
ban ért  :!J. 


í)  Dat.  Yiennae  i5-a  sept.  1675. 

-)  Zrínyi  Judit-Petronellának  Ilonához  1680-ki  sept. 
21 -kén  horvát  nyelven  irt  levele  szerint  Aurora  ekkor  már 
zárdafőnökné  volt  Klagenfurtban. 

:,j  Egy  jf)jo.  aug.  20-kán  Bécsben  kelt  királyi  rendűk". 
Zrínyi  Petronella  apácza  számára  évi  400  ftot  vet  ki,  mely 
egy  másik  [676-ki  jan.    i5-kén  kelt  rendelet  szerint  3oo  ftra 


V. 

Ilona  jellemének,  mint  utóbbi  életében  látni 
fogjuk,  egyik  legkitűnőbb  sajátsága  volt  az  élénk 
vallásos  érzék  s  a  kereszténvi  megnyugvás  a 
gondviselés  végzetében.  E  kedélyhangulat  erős 
lélekkel  s  csöndes  Önmegadással  türette  vele  a 
sors  e  kegyetlen  csapásait,  míg  az  idő  lassanként 
behegeszté  a  mély  sebeket. 

De  pár  év  múlva  más  vigasztalás  is  jutott 
számára:  anyává  lett.  1672-ben  született  Juliána 
leánya  s  négy  évvel  utóbb,  a  borsi  kastélyban, 
Ferencz  fia.  Az  anyai  édes  gondokban  s  örömek- 
ben talált  ezután  legtöbb  kárpótlást,  midőn  az 
emlékezet  az  iszonvú  múltat  lelkébe  idézte.  Szép 
gyermekei  boldoggá  tették  a  gyöngéd  anyát.  De 
a  sors  soha  sem  engedett  neki  huzamosb  ideig 
zavartalan  boldogságot ;  ezt  is  mélyen  megza- 
varta fia  születése  után  néhány  hónapra,  férjének 


csökkentetett.  Egy  1 683-ki  april  9-kei  rendelet  a  két  növér 
apáczának  követeléseik  fejében  egyszer  mindenkorra  3ooo 
ttot  engedményez. 

Horváth.  Zrínyi  Ilona.  2 

[676-ki  júliusban  történt  kora  halála.  Ilona,  bár 
melegebb  szerelmet  nem  érzett  is  iránta,  végre 
megszokta  őt  s  kivált  az  utolsó  években  szende 
barátsággal  viseltetett  gyermekeinek  atyja  iránt. 
Halála  ezen  támasztól  is  megfósztá  öt. 

Özvegységével  új  korszak  nyilt  Ilona  életé- 
ben, ennek  legtevékenyebb  korszaka.  Leopold  ki- 
rálytól gvermekeinek  természetes  és  törvényes 
gyámjául  elismertetvén  s  mint  ilyen  pártfogásá- 
ról is  biztosíttatván  l),  nem  egyedül  gyermekei- 
nek nevelése,  hanem  a  roppant  jószágok  fő  igaz- 
gatása, várainak  ellátása,  söt  Sáros  megvében  az 
örökös  főispáni  tiszt  némi  részeinek  viselése  által 
is  igénybe  vétetett. 

A  budai  királyi  kamara  levéltára  máiglan 
nagy  csomóit  őrzi  azon  hozzá  vagy  általa  írt  le- 
veleknek, melyekben  tisztviselői  intézkedéseit  ké- 
rik s  veszik,  és  melyeket  a  kassai  és  szatmári  né- 
met kapitánvokkal  vagy  a  saját  váraiban  levő  né- 
met örségek  parancsnokaival  folytatott,  vagy  a 
melyek    Sáros    megye    tisztújító    székeit    illetik. 


')  Dat.  Viennae  12-a  mens.  A.ug.  anno  1676. 


Mind  ezek  közt  kétségkívül  legterhesebh  volt 
a  terjedelmes  javak  igazgatása  s  a  férjétől  hát- 
rahagyott adósságok  fedezése  J),  kivált  mióta 
a  kuruczok  és  labanczok  harezainak  és  dudásai- 
nak a  hegyaljai  vidék  lett  színhelyévé.  A  kuru- 
czok dúlásaitól  Ilona  hazafias  érzelmű  lelke  s  csa- 
ládjának a  hazáért,  szabadságért  szenvedett  ve- 
szedelme sem  volt  képes  megóvni  a  Rákóczy- 
nemzetség  jószágait.  Sót  az  öreg  Rákóczynénak 
a  protestáns  hitfelekezet  ellen  gyakorolt  türel- 
metlensége épen  e  jószágok  pusztítására  ingerié 
leginkább  a  kuruczok  dühét.  1676-ban  egvebek 
közt  az  egész  hegyaljai  szüretet  lefoglalták. 

Ilona  mind  ezen  ,  mind  más  családi  viszo- 
nyok miatt,  melyek  e  mostoha  időkben  kétszere- 
sen kötelességévé  tették  a  takarékosságot  gver- 
mekei  megterhelt  örökségében,  családostul  Mun- 
kácsra, napához  ment  lakni,  e  vár  falai  mögött 
keresvén  nagvobb  biztosságot. 


*)  Férje  halálakor  oly  pénzhiányt  szenvedett,  hogy 
Kazinczy  Péter  ügyvédjétől  kellett  1800  ftot  felvennie.  Dat. 
in  arcé  Regécz  1678  die  10  febr. 


VI. 

Ilonának  eddigelé  kevés  alkalma  volt  meg- 
ismerkedni Zsófia  nagyasszony  jellemével.  Ha 
elébb  férjével  látogatóban  néha  megfordult  is 
nála,  huzamosabban  nem  lakott  vele.  Most  azon- 
ban a  mindennapi  együttlét  fesztelenségében  elég 
alkalma  lön  nem  csak  tanulmányozni  napa  jel- 
lemét, de  szenvedni  is  érdességétól.  A  nagyasz- 
szony  zsémbes,  önfejű  volt,  ki  környezetében  nem 
tűrt  a  magáétól  eltérő  véleményt  s  akaratot ;  csak 
gyórítatójának,  páter  Kis  Imre  jezsuitának  enge- 
dett uralmat  maga  felett.  Ilona,  ki  szinte  férfias 
erélye  mellett  is  nagy  mértékben  türelmes,  enge- 
dékeny, szelíd  kedélyű  volt,  a  lehetőségig  alkal- 
mazkodék  s  került  minden  viszályt.  Kegyes  szíve, 
vallásos  és  hazafias  érzülete  mindazáltal  nem  néz- 
heté  s  hallhatá  egykedvüleg,  hogy  a  páter  Kis 
által  folyton  tüzelt  nagyasszony  minden  méltá- 
nyosságot s  keresztényi  szeretetet  sért  a  másként 
hivők  irányában,  a  református  lelkészeket,  taní- 
tókat   családostul   kiűzi    birtokaiból,    alattvalóit, 


jobbágyait  faggatja,  üldözi  hitük  miatt.  Ilona 
keblében  mélyen  gyökerezett  a  vallásosság ;  de 
azon  igazi,  megtisztult  vallásosság,  melv  a  ke- 
gyesség,  a  felebaráti  szeretet,  az  isten  akaratában 
való  megnvugvás  érzelmeiben  találta  kifejezését ; 
szelíd  lelke  visszaborzadt  minden  üldözéstől.  A 
vallásos  irány  különbözése  mellett  a  politikai  né- 
zetekben is  nagyon  eltértek  egymástól.  A  kuru- 
czok  iránt,  kik  rablásaik  s  vad  dúlásaik  által  az 
ártatlan  népre  annyi  nvomort,  Ínséget  hoztak, 
semmivel  sem  érzett  több  rokonszenvet,  mint  a 
szintoly  kegyetlen  labanczok  iránt;  de,  ha  ro- 
szalta  is  eljárásukat,  miről  több  levele  tanúsko- 
dik: felkelésük  miatt  nem  kárhoztatta  őket,  kik 
csak  a  vallási  és  alkotmánvos  jogaik  gyakorlatá- 
ban szenvedett  zaklatások  miatt,  önvédelmükre 
ragadtak  fegyvert.  A  bécsi  kormány  iránt  pedig, 
mely  családját  oly  iszonyúan  sújtotta,  a  hazára 
annyi  nyomort  árasztott,  jószágaiban  öt  magát 
is  folyton  zaklatá,  miként  osztozhatott  volna  ö 
azon  érzelmekben  s  ragaszkodásban,  melyeket 
Zsófia  nagvasszony  némi  tüntetéssel  nvilvá- 
nított? 


Hol  a  lélekirányban,  jellemben  két  egyén 
küzt  ennyi  a  különbség  sőt  ellenkezés,  ott  barát- 
ságról szó  sem  lehet,  s  a  békés  együttlakás  is 
csak  addig  tarthat,  mig  valamely  személyes  ok 
miatt  nyilvánosságra  nem  tör  ki  az  érzelmek  kü- 
lönbsége. Ez  történt  Ilona  és  napa  közt  is  együtt 
laktoknak  már  második  évében,  1677-ben  ;  minek 
következtében  Ilona  Munkácsról  elköltözvén,  ré- 
szint regéczi,  részint  makoviczai  várában  tartá 
udvarát.  Mi  volt  összeütkozésok  tulajdonképeni 
oka,  nem  tudom,  csak  annyi  bizonyos,  hogy  az 
nem  Ilonát  terheli. 

E  bár  merőben  családi  esemény,  nem  ma- 
radt feltűnés  nélkül  sem  azok  előtt,  kik  Ilona 
iránt  barátságos  indulattal  viseltettek,  sem  azok 
előtt,  kik  minden  léptét  gyanúval  kisérék.  Ama- 
zok igen  sokan  voltak  a  haza  legkitűnőbb  férfi  ai 
között.  Erről  értesülvén,  nem  is  késett  Ilona  Hidy 
György  főember  szolgáját  felküldeni  Pozsonyba, 
Bécsbe.  Szelepcsényi  szavaiból,  melyeket  a  kül- 
dött által,  mint  öt  nevezé,  leányának  izent,  ugy 
látszik,  a  viszályt  páter  Kis  Imre,  a  nagyasszony 
jezsuita  gyóntatója  szította  fel,  kivel  még  utóbb 

is  sok  baja  volt  Ilonának.  „Mikor  énnekem, 
monda  az  érsek,  ezen  dologról  irtanak  s  infbr- 
máltattam,  akkor  is  nem  adtam  hitelt,  hogy  leá- 
nyomasszony ő  Kegyelme  adott  volna  okot,  hogy 
egymástól  elváljanak ;  mert  én  immár  értem,  ki 
légyen:  az,  ki  ennek  előtte  is  ennél  nagyobb 
dolgokat  is  vitt  végbe."  Egyébiránt  ,,az  én  édes 
leányomasszony  én  hozzám  oly  bizodalommal  le- 
gyen s  oly  atyának  higyjen  ö  Kegyelme,  hogy  ha 
valamiben  rövidsége  valakitói  lenne,  mindenek- 
előtt írja  avagy  bizonyos  hites  szolgájától  izenje 
meg,  bizony  megorvoslom,  mert  az  én  leányom 
ö  Kegyelme,  szolgálok  is  ö  Kegyelmének,  bennem 
ne  kételkedjék."  Izent  azonban  oly  titkot  is,  me- 
lyet Hidy  nem  mert  papírra  bízni  s  csak  szóval 
lett  elmondandó  '). 

Ilona  engesztelékeny  szíve  azonban  nem  tar- 
tott sokáig  haragot.  Azután  is  több  ízben  meglá- 
togatta napát ;  1 679  vége  felé  pedig,  midőn  a 
nagyasszony  betegsége  elsúlyosodott,  az  egész 
telet  Munkácson  tölte. 


')    Hidy   György    levele   Ilona   fejedelemasszonyhoz. 
Zboró  1678  april  28. 

VII. 


E  bajai  közt  még  két  körülmény  okozott  Ilo- 
nának ezen  évek  alatt  némi  aggodalmakat,  me- 
lyek egyike  fiára,  másika  János  öcscsére  vonatko- 
zék.  A  kis  Rákóczy  Ferencz,  bár  különben  igen 
szép  s  egészséges  gyermek,  1678  elején  súlyos 
betegségbe  esett.  Ennek  híre  Pozsonyba  s  Bécsbe 
is  feljutván,  ott  azt  hivék  felöle,  hogy  nem  csak 
a  gyermek,  hanem  még  bölcsője  is  megbabonáz- 
tatott.  Gubasóczy  János  nyitrai  püspök  s  kanczel- 
lár  monda  a  nála  járt  Hidy  Györgynek,  hogy  ,,ez 
iránt  több  nagy  rendek  is  tudakozódtak  légyen 
tőle,  söt  az  embert  is  nevezték,  kitől  a  dolog 
származott."  A  kanczellár  részletesen  kikérdezé 
Hidvt,  kit  tart  a  fejedelemasszony  az  úrfi  mellett, 
ki  visel  gondot  ételére  s  italára?  S  midőn  vála- 
szúi nyerte,  hogy  asszonya  ezt  másra  nem  bízza, 
hanem  mind  fektetésére  s  mind  étele  készítésére 
6  maga  visel  gondot :  ezt  Ilonának  a  jövőre  is 
buzgón  szivére  koté.  ,,Az  Istenért,  monda  a  püs- 
pök,  ö  Nagysága   gondosan   vigyázzon  gycrme- 

keire,  mert  most  nincs  kinek  hinni  országunk- 
ban/' E  hírek  s  izenetek  oly  magas  állású,  ko- 
moly férfiaktól  nem  kelthették-e  azon  aggodal- 
mat a  gyöngéd  anya  kehlében,  hogy  a  gonoszság 
s  kapzsiság  még  gyermekei  élete  ellen  is  fondor- 
kodik ? 

A  mi  János  öcscsét  illeti,  1 678  tavaszán  azon 
hírt  vette  ugyan  róla,  hogy  nem  csak  jó  egész- 
ségben, hanem  az  udvarnál  is  kedvességben  van ; 
hogy  ö  Felsége  őt  a  seregben  tartóztatván,  egy 
ezred  élére  állította,  sőt  már  javainak  visszaadása 
is  meg  volna  neki  igérve  1).  Ilona  e  jó  hírek  vé- 
tele után  látni  óhajtá  valahára  kedves  öcscsét,  ki- 
ben s  ki  által  nemzetségének  dicső  nevét  fenma- 
radandónak  remeié.  Az  ifjú  már  július  elején 
megérkezett  Zboróra  -).  Midőn  azonban  utóbb 
Patakról  egy  csapat  labanczczal  Munkács  felé  in- 
dult, a  kuruczokkal  szándékosan  harczot  keresve, 
Vekénél  őket  megtámadta,  s  általok  elfogatván, 
hadi  fogolyként  Erdélybe  kisértetett. 


1)  Hidy  György  u.  o. 

2)  Kazinczy  Péter  Zrínyi  Ilonához.  Zboró  1678.  jul.  2. 

Ilonát,  bár  nem  volt  előtte  titok,  hogy  negé- 
des öcscse,  kiben  a  bécsi  nevelés  és  az  osztrák 
seregben  való  szolgálat,  ősei  szellemét  egészen 
németté  változtatta,  szándékosan  keresett  légyen 
harczot  a  kuruczokkal,  ')  —  kétszeresen  busítá 
azon  körülmény,  hogy  azok  fogságába  jutott,  kik 
a  haza  szabadságáért  harczolának.  El  is  követett 
Tökölyi  Imrénél,  ki  ép  ez  évben  választatott  a 
kuruczok  fővezérévé,  s  Teleky  Mihálynál,  ki  Er- 
délyben Apaffy  Mihály  fejedelemnél  mindenható 
vala,  a  mit  csak  lehetett  öcscse  megszabadítására. 
János  úrfi  egyébiránt  semmi  veszélyben  sem  for- 
gott fogságában,  mely  is  oly  laza  volt,  hogy  még 
az  urak  mulatságaiban,  vendégségeiben  is  részt 
vehetett  s  általában  rangjához  illően  tartatott  2). 
S  hogy  még  is  egész  nyolcz  hónapig  marasztatott 


l)  Ez  iránt  Csáky  István  országbiró  még  1688.  február- 
ban és  1689-ki  septemberben  is  nyomozást  tartatott.  A  tanúk 
vallomása  szerint  Zrínyi  János  Borsiban  megesküdött,  hogy 
a  kuruczokat  felkeresi,  velők  megütközik;  s  bár  aztán  sokkal 
nagyobb  számú  csapatjokra  bukkant,  avval  biztatta  táma- 
dásra az  őt  kisérő  labanczokat,  hogy  „mit  félnének  ama  disz- 
nópásztoroktól''. 

2)  Fráter  István  Zrínyi  Ilonához.  Huszt  1Ö79.  marcz.  8. 


Erdélyben,  oka  nem  is  volt  más,  mint  hogy  a  fel- 
kelők főbbjei  azon  munkálkodtak,  hogy  őt  is  ku- 
ruczczá  tegyék.  „Zrínyi  Jánosnak  Erdélyben  való 
lételén,  irá  Ilonának  Teleki,  nem  hogy  törődni, 
sőt  inkább  Örülni  kellene  Nagyságodnak,  amint- 
hogy arról  Apaffy  fejedelem  leveléből  elég  tanú- 
ságot is  vehet."  ') 

De  Ilona  tán  épen  ettől  félt  leginkább,  mert 
bár  maga  is  gyűlölettel  viseltetett  Bécs  iránt, 
nem  remélvén,  hogy  a  kuruczok  valaha  czélt  ér- 
jenek, tolok  ha  csak  azért  is  távol  ohajtá  Öcscsét 
tartani,  nehogy  ősi  javaitól,  melyeket  visszaadni 
ígértek,  örökre  megfosztassák.  Tán  épen  ez  ok 
birta  János  úrfit  is  arra,  hogy  minden  csábítások- 
nak ellentálljon,  míg  végre  a  következő  év  nya- 
rán megszabadulván,  nénjéhez  Munkácsra  s  on- 
nan vele  együtt  Makovicza  várába  ment  2). 

A  kedves  öcs  viszonlátásának  örömei  azon- 
ban nem  voltak  zavartalanok.  Sőt  újabb  félelem 


•)  Teleki  Mihály  Zrínyi  Ilonához.  1679.  marcz.  2. 

2)  Tökölyi  Imre  Zrínyi  Ilonához.  Karkó  1679.  jun.  16. 
P.  Ordódy  jezsuita  Báthory  Zsófiához.  Makovicza  1679. 
octob.  IQ. 

aggasztá  miatta  Ilonát,  mióta  egy  Pozsonyban, 
Bécsben  járt  fö  ember  szolgájától  azon  hírt  yette, 
hogy  öcscse  iránt,  a  kuruczokkal  való  érintkezése 
miatt  gyanúval  viseltetnek  ').  Érzé  is  ennek  kö- 
vetkezéseit nem  sokára  Zrínyi  János.  Alighogy 
Bécsbe  visszatért,  némi  könnyelmű  szavai  miatt 
azonnal  elfogatott,  s  csak  több  hónap  múlva  Sze- 
lepcsényi  primás  és  Gubasóczy  kanczellár  köz- 
benjáratára szabadulhatott  meg  börtönéből  -  . 

VIII. 

Mi  alatt  e  kisebb-nagyobb  bajok  s  aggodal- 
mak gyötrik  vala  keblét,  épen  akkor  oly  szenve- 
dély is  ébredt  abban,  mely  neki  azontúl  minden 
szenvedései-  s  bújáért  képes  lön  kárpótlást  nyúj- 
tani. Ö,  kit  első  házasságára  csak  szüléi  akarata, 
csak  politikai  okok  indítanak,  ki  eddig,  bár  életé- 


')  Várady  László  Zr.  Ilonához.  Pozsony  1670.  aug.  23. 

2)  Gubasóczy  J.  nyitrai  püspök  s  kanczellár  Ilonához 
1680.  máj.  3o.  „O  Felsége  nem  tekintvén  gróf  úr  éretlen  s 
tanácstalan  írásait,  ki  miatt  megfogatott,  megenged  ő  Kegyel- 
mének." —  Zrínyi  János  nénjéhez  Prága  1680.  jun.  25. 

nek  harmincznegyedik  évét  tölte,  a  szerelem  bol- 
dogságát még  nem  ízlelte,  szeretni  kezdett. 

A  hír  szárnyai  1677-ben  egy  húsz  éves  ifjú 
gróf  nevét  hordozák  körül,  kinek  atyja  1670-ben 
aZrínyi-Nádasdy-Frangepán  féle  összeesküvésben 
való  részvét  gyanúja  miatt  Árva  várában  ostrom 
alá  vétetett  s  annak  folytában  meg  is  halt ;  ki 
maga  ugyanakkor  1 3  éves  korában  szokott  meg 
atyjának  egy  másik  várából,  Likavából  Erdélybe, 
hol  anyja,  Gyularfv  Mária  után  szintén  birt  némi 
javakkal.  A  szárnyaló  hír  szerint  ezen  ifjú,  nagy 
fiatalsága  daczára,  testben  lélekben  példányképe 
volt  volna  egy  hazája,  vallása  szabadságáért 
küzdő  hősnek:  testére  szép,  erőteljes,  munka-  s 
fáradság-türö,  harezban  hatalmas  ;  lelkére  láng- 
eszű, higgadt,  megfontoló  s  e  mellett  is  bátor  a 
vakmerőségig,  a  gyűléseken  ékesszóló,  tanácsban 
gyors,  eszközeiben  a  súlyos  körülmények  közt 
kifogyhatatlan.  Ezen  ifjú  késmárki  gróf  TÖkölyi 
Imre,  kit  a  kuruez  had  már  1 678-ban  a  maga  fő- 
vezérévé választott. 

Hol  és  mikor  látta  öt  először  Ilona,  bizony- 
talan, ugv  látszik  azonban,  hogy  már  látása  előtt 

rokonszenvet  érzett  iránta,  kinek  a  magáéhoz  ha- 
sonló családi  szerencsétlensége  is  elégséges  aján- 
lásul szolgált.  E  rokonszenv  mindjárt  első  talál- 
kozásukkor tág  kaput  nyitott  a  szerelemnek  Ilona 
szivében,  kivált  midőn  észrevette,  hogy  az  oly 
fényes  tehetségekkel  s  tulajdonságokkal  felruhá- 
zott ifjú  által  viszont  szerettetik.  Tökölyi,  szenve- 
délyes udvarlásainál,  egész  szerencséjét  abban  lát- 
szék  helyezni,  hogy  a  szépsége  teljében  lévő  34 
éves  özvegy  kezét  megnyerje,  kinek,  miként 
utóbb  fia,  Rákóczy  Ferencz  irá,  ,,nagy  szellemén 
is  volt  hatalma  a  szerelemnek."  ')  A  házasságigé- 
retnek már  1678-ban  kellett  megtörténni,  mert  a 
következő  év  elején  Tökölyi  a  fogoly  Zrínyi  Já- 
nos ügyében  már  azt  irá  Ilonának,  „hogy  az  ö 
méltóságos  tekintetéért  és  az  ö  Kegyelme  jöven- 
dőbeli atyafiságáért  is"  mindent  ügyekszik  meg- 
tenni 2).  De  bizonyítja  a  házasságigéret  megtör- 
téntét az  is,  hogy  Tökölvi  már  ekkor  visszakül- 
dötte  volt  Teleki  Mihály  menvecske  leánvának, 


1)  Histoire  des  Révolutions  de  Hongrie  II,  9. 

-j  Tökölyi  levele  Ilonához  1679.  február  utolsó  napján. 


özvcgv  Apaffy  Miklósnénak,  a  jegygyűrűt,  melyet 
vele  az  apa  fortélyoskodása  váltatott. 

E  házasságnak  azonban,  bár  azt  a  jegyesek 
hőn  ohajták,  nagy  akadályokkal  kellett  megküz- 
deni. Egybekelésüket  első  rendben  Báthory  Zsó- 
fia fejedelemasszony  ellenzé,  ki  a  katholika  vallás 
és  az  uralkodó  ház  iránti  buzgalmában  semmikép 
sem  tudott  megbarátkozni  azon  gondolattal,  hogy 
unokáinak  anyja  s  gondnoka  egy  protestáns  fér- 
fiúhoz menjen  férjhez,  ki  e  felett  még  a  kuru- 
czoknak  is  fővezére.  Tett  is  e  miatt  neki  elég  aka- 
dályt az  udvarnál.  De  ennek  magának  is  sokáig 
nem  volt  invére,  hogy  a  gazdag  Rákóczy-ház  va- 
gyonával, melynek  nagvobb  része  Ilona  kezében 
létezett,  erősödjék  a  fölkeltek  feje.  Az  udvar  en- 
gedelme nélkül  pedig  e  házasságra  nem  léphetett 
Ilona,  ha  gyermekei  gondnokságát  és  saját  jegy- 
birtokait is  koczkáztatni  nem  akarja.  Az  udvar 
részéről  támasztott  nehézségeket  tehát  csakeszély- 
lyel  lehetett  legyőzni.  De  van-e  találékonyabb  a 
szerelmes  szívnél :  Ez  a  jegyeseknek  is  megmu- 
tatta az  utat,  melyen  czéljokat  elérhessék. 

IX. 


Egy  fő  akadályt  maga  a  végzet  hárított  el, 
midőn  Báthory  Zsófia  fejedelemasszonyt  az  iö8o- 
diki  június  14-kén  az  életből  kiszólította.  Ámult 
őszön,  midőn  a  nagyasszony  betegsége  elsúlyo- 
sodott,  Ilona,  minden  nehezteléseit  feledve,  maga 
is  Munkácsra  ment  lakni,  hogy  a  beteget  ápolja, 
s  ha  isten  halálát  végezte,  a  kezén  lévő  javakról 
helyben  gondoskodhassak ;  mert  sejtelme,  hogy 
azokat  veszély  fenyegeti,  nem  volt  alaptalan. 

A  nagyasszonyt  évek  óta  két  egyén  kör- 
nyezé,  kik  ellen  gyanakodni  elég  oka  volt  Iloná- 
nak. Ezek  egyike  volt  páter  Kiss  Imre  jezsuita,  a 
nagyasszony  gyóntatója;  másika  egy  lengyel  apá- 
cza  Luptorszka  Hedvig  néne.  Alig  adta  ki  lelket 
a  fejedelemasszony,  e  két  egyén  már  is  kinyujtá 
kezét  a  hátrahagyott  ingóságokra.  A  tárházat, 
melyben  a  családi  kincs  őriztetett,  Ilona  kevés 
nappal  Zsófia  halála  előtt  saját  pecsétjével  záratta 
le.  De  Kiss  Imrét  ez  nem  gátolá  szándokában. 
Az  apáczát  annak  szolgálójával  s  a  maga  szolga- 

jávai  maga  mellé  szólítván,  éjjeli  két  órakor  a 
tárház  ajtaját  feltörte,  sarkaiból  kiemelte  s  pater 
Ordódyt,  Ilona  gyóntatóját,  ki  ezt  meggátolni 
akarta,  a  házból  kitaszigálván,  különféle  ezüst 
neműt,  melyek  értéke  ioő  gírát  tön  s  állítólag  a 
síriratra  volt  szánva,  továbbá  tallérokkal  telt  öt- 
hat zacskót,  egy  ékszer-ládát  arany  lánczokkal, 
gyűrűkkel,  gyöngyökkel,  mik  19,000  tallérra  be- 
csültettek, magával  vitt,  állítván,  hogy  ezt  a  bol- 
dogult asszony  rendelete  szerint  cselekszi.  Az 
volt  légyen  ennek  akarata,  hogy  ezen  értéket 
Munkácsról  alattomban  elvivén,  a  szerzet  főnö- 
kének kezébe  tegye  le,  mindaddig  nála  maradan- 
dót, mig  Ferencz  űrfi  emberkort  ér  s  megházaso- 
dik; ekkor  ez  a  kincset  1 0,000  ftért  kiválthassa, 
különben,  vagy  ennek  halála  esetében  maradjon 
az  a  szerzetnél  a  meghalt  nagyasszony  lelkéért1). 


l)  Gubasóczy  J.  nyitrai  püspök  s  kanczellár  Ilonához. 
Dat.  Linz  25-a  octob.  1680.  Ezen  évi  augusztus  folytában  ez 
ügyben  birói  nyomozás  is  tartatott.  A  tanúvallomások  mind 
többé-kevésbé  terhelik  páter  Kist.  Egyebek  közt  nemes  Fe- 
kete László  vállá,  hogy  ő  vagy  200  tallért,  7—8  száz  ftot, 
egy  gyöngyös  pártát,  3 — 4  sor  más  gyöngyöt,  arany  gyűrű- 
ket stb.  látott  nála. 

Horváth.  Zrinyi  Ilona.  3 

Ezen  s  más,  állitólag  szent  czélokra  elvitt 
kincseken  felül  páter  Kiss  a  fejedelemasszony  pe- 
csétjét is  magához  keríté  s  azonnal  híresztelni 
kezdé  Munkácson,  hogy  ellenére  azon  közvéle- 
ménynek, mintha  az  elhunyt  végrendeletet  nem 
tett  volna,  azt  igen  is  alkotott  s  nem  csak  egyet,  ha- 
nem kettőt,  melyek  az  ő  kezében  vannak,  de  a  me- 
lyeket csak  az  udvarnál  fog  előmutatni.  Javasolja 
azonban  eleve  is  az  ifjú  fejedelemasszonynak,  fo- 
gadná el  az  elsőt ;  különben  a  második  nyer  ér- 
vényt, mi  által  javaiban  és  személves  jogaiban 
nagy  kárt  lógna  vallani1). 

Ilona,  ennek  hírét  vévén,  a  végrendeletet, 
ha  van,  kiadatni  kívánta,  mit  azonban  páter  Kiss 
megtagadván ,  elorzott  kincseivel  kocsira  ült  s 
Kassa  felé  Bécsbe  sietett.  A  fejedelemasszony, 
nehogy  a  maga  vagy  gyermekei  joga  kisebbséget 
szenvedjen,  a  leleszi  convent  előtt  azonnal  óvást 
vetett  közbe2);  a  vár  örségét,  június  3o-kán,  a 


*)  A  birói  vallatás  irományai,  tanúk  vallomásai.  Ezek 
szerint  Fekete  László  tanú  maga  adta  át  p.  Kissnek,  ennek 
parancsára  a  pecséteket. 

2)  Munkács  i  ijSo  fer.  4-a  prox.  p.  Dominic.  7-am  Trinit. 

maga,  Ferencz  és  Julianna  gyermekei  hűségére 
megesketteté ;  az  érsek-primásnak  s  a  kanczellár- 
nak  pedig  az  esetet  haladék  nélkül  feljelentette. 
Sőt  mivel  Caprara  tábornok,  felső-magvarországi 
főkapitány  nem  sokára  az  iránt  kezdé  őt  zaklatni, 
hogy  Munkács  várába  német  őrséget  fogadjon 
be:  nem  alaptalanul  gyanítván,  hogy  ez  is  a  je- 
zsuita fondorlatainak  eredménye,  Klobusiczkv 
Ferencz  főember-szolgáját,  különben  királvi  táb- 
lai birót,  követségbe  küldé  az  udvarhoz,  Szelep- 
csényi  primáshoz,  Széchenyi  kalocsai  érsekhez  s 
más  hatalomviselökhöz  a  munkácsi  őrség  s  a  vég- 
rendelet ügyében,  nem  mulasztván  el  egvszer- 
smind  húsz  átalag  tokajival  nyomatékot  adni  fo- 
lyamodásának. 

Nem  is  voltak  e  lépések  fölöslegesek.  Miként 
Ilona    később    értesült  ') ,    a    hamis    végrendele- 


*)  Kruczay  Miklós  zborói  lelkésznek  1 68 1 -ki  marcz. 
2'3-kán  kelt  leveléből,  ki  által  Kiss  a  végrendeletnek  az  apá- 
cza  számára  készített  másolatát  az  eredetivel  összevettette. 
Még  bővebben  közli  e  levélnél  a  végrendeletet  Katona, 
XXXIV,  372. 

3" 

tek  egvikét  1679-ki  deczember  1 3-ról,  másikát 
1680.  april  10-röl  keltezte  páter  Kiss.  Az  első 
szerint  ö  felségének  10,000  ft,  a  szatmári  jezsui- 
táknak a  Barkóczy  Zsigmondtól  vett  jószág,  a 
patakiaknak  a  borsi  uradalom,  a  kassaiaknak 
10,000  forint,  Hedvig  apáczának  5ooo,  magának 
Kissnek  szerényen  1000  ft  volt  hagyományozva. 
A  Sz.  Miklósi  uradalom  ezer  birkával,  Rákóczy 
Ferencz  felnőttéig  szinte  a  jezsuitáknak  hagva- 
tott,  ugy  mindazáltal,  hogy  emberkort  érvén 
10,000  fton  azt  visszaválthassa,  e  pénz  misék 
szolgáltatására  lévén  rendelve.  —  A  második  vég- 
rendeletet azon  esetre  alkotta  volna  a  boldogult 
nagyasszony,  ha  Ilona  az  elsőt  nem  akarná  jó 
szerével  végrehajtani ;  vagy  ő  s  örökösei  az  ado- 
mányozottakat háborgatnák.  Ez  esetben  az  ok- 
mány szerint  azok  kétszeresben  marasztaltassa- 
nak  el ;  Munkács  vára  az  egész  uradalommal 
mind  addig  ö  felsége  birtokában  legyen,  mig  a 
végrendelet  teljesen  végre  nem  haj  tátik,  s  a  várért 
5o,ooo  ft  le  nem  fizettetik.  A  végrehajtóknak  kü- 
lön 10,000  ft  hagyományoztatott. 


Leopold,  vévén  a  fejedelemasszony  folyamo- 
dását, Ampringen  kormányzónak,  a  primásnak  s 
az  ország  egyéb  főhivatalnokainak  azonnal  meg- 
hagyta, hogy  öt,  mint  Rákóczy  Ferencz  özvegyét, 
s  két  gyermekének  gondnokát  minden  jogaiban 
védelmezzék  ,). 

Szelepcsényi,  a  király  parancsa  szerint  mái- 
augusztusban  kötelezé  p.  Kiss  Imrét  és  Hedvig 
apáczát  a  végrendelet  elömutatására.  A  furfangos 
Kissnek  azonban,  ki  nem  késett  előtte  megjelenni, 
sikerült  az  aggastyánt  valamikép  behálózni ;  mert 
mielőtt  a  végrendeletet  megvizsgáltatta  volna, 
azt  irá  Ilonának,  hogy  ,,igen  jól  esnék,  ha  még  a 
temetés  előtt  megalkudhatnék  p.  Kissel;  mi  ha 
meg  nem  történhetnék,  Báthory  Zsófia  testének 
ünnepélyes  eltakarítása  után  lehet  csak  törvényes 
vizsgálat  alá  vetni  a  végrendeletet,  mert  „illetlen 
volna,  ugvmond,  viszálkodni  a  méltóságos  test- 
nek földszínen  való  lételében''2). 

E  válasz  azonban  nem  aggasztá  Ilonát,  mert 
már   elébb   vette   volt    Gubasóczv  János  nvitrai 


')  Dat.  Lincz  3-a  mens.  Auausti  1680. 
2)  Dat.  Posonii  3-a  novemb. 

püspök  s  kanczellár  levelét,  ki  már  a  Munkácson 
törvényesen  fölvett  tanúvallomásokat  olvasván,  az 
ügv  teljes  ismeretével  birt.  Ö  már  oktob.  2  5.  egy 
hosszú  levélben  tudósitá  a  fejedelemasszonyt,  mi- 
képen  törekedett  légyen  páter  Kiss  reávenni  a  csá- 
szárt, hogy  a  hamis  végrendeleteket  megerősítse, 
mit  azonban  ő  meghiúsított.  Tanácsot  ad  neki, 
miként  jöhetne  nvomába  a  Kiss  által  elvitt  s  Bécs- 
ben és  Lengyelországban  az  apáczáknál  s  máshol 
is  letett  gvöngvök  s  más  ékszereknek  a  nélkül, 
hogy  a  szerzetet  rósz  hírbe  hozná,  melyet  annál 
inkább  kímélni  kellene,  mivel  annak  főnöke  sem 
helvesli  Kiss  eljárását  s  nem  is  fogja  elmulasztani 
ezt  megbüntetni '). 

Az  ünnepélyes  temetésre  való  készületek 
1 68 1  elején  végre  befejeztettek  s  Ilona  február 
[6-kán  megindítá  Munkácsról  a  hullát  Kassára2), 
hol  az  a  jezsuiták  templomában,  melyet  az  el- 
hunvt  építtetett,  nagy  ünnepélylyel,  számos  fel- 
vidéki  urak  s  valamennyi  vármegyék  követeinek 


')  Dat.  Linczii  25-a  octob.  1680. 

2)  Zrínyi  Ilona  Szegi  Péter  főember  szolgához   1681. 
febr.  i5. 

jelenlétéhen,  Károlyi  László  vezérkedése  mellett 
el  is  temettetett. 

Miként  végzett  Ilona  p.  Kissel,  ki  a  temeté- 
sen szinte  jelenvolt,  nem  tudom.  Valószínű,  hogy 
további  londorkodásaitól  menekülendő,  legalább 
személyére  nézve  vele  is  olyféle  egyességre  lépett, 
mint  Hedvig  apáczával,  kit  2000  fttal  elégített  ki  '). 
Egyébiránt  a  jezsuitának  „képtelen  incselkedé- 
sei"  Klobusiczky  erélyes  ügyvédkedése  következ- 
tében teljesen  elnyomattak2). 

Nehezebb  volt  azonban  nyugalomra  birni 
az  általa  felizgatott  Caprarát,  ki  még  1 680  végén 
sem  szűnt  meg  zaklatni  a  fejedelemasszonyt, 
hogy,  ha  már  többszöri  sürgetéseire  sem  hajolva, 
egyátaljában  nem  akar  német  őrséget  beereszteni 
Munkács  várába,  mig  ez  iránt  Bécsből  nem  vesz 
rendeletet,  fogadna  el  legalább  kapitányul  egy,  a 
várak  védelmében  jártas  német  tisztet '■'').  De  Ilona 
ezt  is  visszautasította,  mig  aztán  Klobusiczky  az 


')  Hidy  Ferencz  Zrínyi  Ilonához  1681.  apr.  3. 

2)  Gubasúczy  J.  püspök  s  kanczellár  Ilonához.  Linczii 
14-a  január  1681. 

3)  Dat.  Cassoviae  14-a  decemb. 

udvarnál  a  főkapitányra  is  oly  parancsot  eszkö- 
zölt ki,  hogy  ne  háborgatná  tovább  a  fejedelem- 
nél' a  német  őrség  reátukmálásával ').  De  a  szívós 
Caprara  még  erre  sem  tágított,  s  Ilonának  1681- 
diki  augusztusban  Klobusiczkvt  újra  ki  kellett 
küldenie  Széchenyi  érsekhez,  hogy  a  folyton  iz- 
gató páter  Kiss  incselkedéseitöl  s  a  tábornok  zak- 
latásaitól valahára  meneküljön2). 


X. 


Mialatt  Ilona  e  bajokkal  küzd  vala,  Tökölyi 
Imrének  a  háború  folytatása  mellett  fö  gondja 
volt,  hogy  házasságát  Ilonával  mennél  elébb  vég- 
rehajthassa. Erre  nem  csak  szerelme  ösztönzé  a 

l)  Szelepcsényi  lev.  Ilonához.  És  ennek  adománylevele 
Klobusiczky  javára.  Dat.  in  Arcé  Munkács  ultima  m.  mar- 
tii  1681. 

-1  Dat.  in  arcé  Munkács  12-a  aug.  168 1.  Klobusiczky 
által  abban  is  müködék  ez  időben  Ilona,  hogy  Ferencz  fiá- 
nak a  német  birodalom  tejedelme  czímét  is  megszerezze. 
Klobusiczky  jun.  17-kén  Sopronyból  —  hol  Ilona  ko\ete 
volt  az  országgyűlésen  —  megküldé  neki  a  „principatus  és 
ahhoz  járó  privilégiumok   taxájának   specihcatióját.    —    Én 

kuruczvezért,  hanem  azon  vágy  is,  hogy  az  akko- 
ron majdnem  megvíhatatlannak  tartott  Munkács- 
nak és  a  Rákóczy-ház  egyéb  várainak  s  kincseinek 
birtokában  a  háborút  nyomatékosabban  folytat- 
hassa. Ez  volt  oka,  hogy  e  házasságot  maga  XIV. 
Lajos  franczia  király  is  felette  sürgeté  ,).  Tökö- 
lyi  tehát,  mihelyt  Szelepcsényi  prímástól  az  udvar 
nevében  békeajánlatot  vett,  Szalay  Pált  egyebek 
közt  azon  utasítással  küldé  alkudozni  Sopronyba, 
hogy  mindenek  előtt  házasságára  törekedjék  ki- 
eszközölni az  udvar  megegyeztét.  Szalay  erre  azt 
hozta  vissza  válaszúi,  hogy  az  udvar  kész  ugyan 
öt  vágyai  czéljához  juttatni,  de  csak  azon  feltétel 


immár,  u.  m.,  hiszem  Istent,  hogy  ezt  obtineálni  fogom,  az 
mint  csaknem  mindennapi  audientiámon  a  belső  ministerek 
biztatnak,  csak  Nagyságod  ezt  az  listában  specificált  2  3,365 
rhenes  ftot  készítse  el  és  vexel  által  küldje  kezemhez.  Ha 
pedig  kegyelmes  Asszonyom  ilyen  nagy  költségre  nézve  ezt 
halasztani  akarja,  tudósítson  arról  is  mennél  hamarább,  hogy 
ne  tartsam  függőben  az  ministerek  elméjét.  Egyébiránt  el- 
higyje  Nagyságod,  hogy  nehezen  disponálhattam  az  minis- 
tereket", mert  hatan  kérik  s  a  Rákóczy  Györgyök  az  impé- 
rium ellen  is  hadakoztak  stb. 

])  Tökölyi  egy  levele  1 691 -ki  apr.  26-ról  a  konstanti- 
nápolyi franczia  követhez. 

alatt,  ha  a  fegyvert  leteszi   s   teljesen  visszatér  ö 
felsége  hűségére. 

Tökolyi  ezóta  egy  részről  a  szerelemtől  ösz- 
tönözve, más  részről  a  Teleki  Mihályival  és  Wes- 
selényi  Pállal  elmérgesült  viszályaitól  is  indít- 
tatva, mindinkább  kivánta  ugyan  a  béke  helyre- 
állását ;  a  feltételek  azonban,  mérveket  az  udvar 
kitűzött,  nem  látszanak  elfogadhatóknak.  A  há- 
ború tehát  1680  tavaszán  újra  kitört.  Tökölyi 
szerencséje  s  a  francziával  is  egyidejűleg  folyta- 
tott harczok  súlyai  arra  indíták  az  udvart,  hogy 
újabb  békeajánlatot  tegyen  a  kuruczvezérnek. 
Sebestvén  Endre  választott  erdélyi  püspök  s  le- 
leszi prépost  az  ősz  elején  e  végett  Kaposvárban 
találkozott  Tökölyivel,  kit  is,  kivált  házassági 
ügye  miatt,  oly  hajlandónak  talált  a  békére,  hogy 
tudósításában  teljes  reményét  fejezte  ki  az  ügy 
szerencsés  kimenete  iránt,  ha  különben  a  hadi  s 
kamarai  tisztek  a  bizalmatlanság  s  elkeseredés 
magvait  újabban  is  el  nem  hintik.  Ismét  fegvver- 
szünet  lön  tehát  s  a  békülés  tárgvalására  ország- 
gyűlés hirdettetett,  melyre  a  kuruczvezér  is  kül- 
dene  követeket.    De   Tökölvi    kivánatai    itt   sem 

nyertek  kielégítést,  s  megint  megkezdte  a  hábo- 
rút, melyre  most  a  töröktől  is  jelentékeny  segélyt 
kapott. 

A  háború  megújulása  mélyen  búsitá  Ilonát, 
ki  a  fegyverszünet  alatt  már  bizton  remeié  egye- 
sülhetését  szeretett  mátkájával.  O  tehát  elhatá- 
rozta magát  ezentúl  cselekvöleg  nyúlnia  be  az 
eseményekbe,  hogy  azoknak  oly  irányt  adjon, 
mely  öt  hova  hamarább  czéljára,  az  oltárhoz  ve- 
zethesse. Szinte  szerencsének  tartá  e  végre,  hogy 
a  villongás  újra  elmérgesedett  mátkája  és  Teleki 
Mihálv  közt,  ki  iránta,  mióta  leánya  kezét  meg- 
vetette, oly  gyűlölséggel  viseltetett,  hogv  egy  íz- 
ben már  a  méregkeverés  gyanújába  is  esett '). 

Ilona  e  háború  folytában  mindenekelőtt  oda 
törekedett,  hogy  Caprara  kassai  főkapitány  ked- 
vét nyerje  meg,  tudván,  hogy  az  ö  kedvező  tudó- 
sításai legtöbbet  használhatnak  neki  az  udvarnál. 
E  végett,  nem  csak  némi  ártatlan  híradásokkal 
kedveskedett   neki  a  kuruezok   mozgalmairól2); 


1)  Bethlen  Miklós  önéletírása  I,  53o. 

2)  Ilyenek  Ilona  levelei  Caprarához  i68i-ki  jun.  25-rői, 
aug.  1 3-ról,  29-rülstb.  Caprara  Ilonához  Cassov.o-adec.  1681. 

hanem  midőn  értesült,  hogy  Caprara  a  végek  lá- 
togatására indult,  öt  vendégül  is  meghívta  magá- 
hoz, e  szembeniét  alkalmával  akarván  öt  a  maga 
részére  hajlítani.  Mivel  pedig  a  tábornok  a  meg^ 
hivást  el  nem  fogadhatta,  mihelyt  Kassára  vissza- 
tért, november  4-kén  főemberei  egyikét  a  követ- 
kezők előadása  végett  küldé  a  tábornokhoz. 

,, Többször  kérettem  már,  u.  m.,  Tökölyitöl, 
hogy  vagy  magával  lennék  szemben,  vagy  legalább 
emberét  bocsáthatná  váramba,  mert  olv  dolgokat 
akar  mondani,  melyek  az  ö  felsége  szolgálatját, 
híveinek  s  hadainak  javát  és  a  haza  helyreállítá- 
sát illetik,  protestálván  ö  Kegyelme,  Tökölyi 
uram,  hogy  ha  meg  nem  hallgatom,  Isten  s  ö  fel- 
sége és  a  keresztény  világ  előtt  én  tartozom  szá- 
mot adni.  Én  tehát  kötelességemet  teljesítendő, 
legalább  tudni  akartam,  mit  akar  ?  S  mivel  ö  fel- 
sége akarata  ellen  váramba  sem  magát,  sem 
szolgáját  nem  bocsáthatom,  főrendi  szolgámat, 
Eödönffy  Lászlót  küldtem  ö  kegyelméhez  propo- 
sitiói  meghallgatására. 

„Tökölvi  ezeket  izente :  ha  a  méltóságos  fe- 
jedelemasszonv   bizonyos  jellel  arra  igéri  magát, 

hogy  (nőül)  hozzám  jön,  én  is  azon  leszek,  hogy 
ö  Felségéhez  minden  hadaimmal  visszamenjek,  s 
életem  fogytáig  igaz  híve  leszek  ő  Felségének  ;  a 
törököt  is  lecsöndesíteném ,  s  mi  magyarok  len- 
nénk azok,  kik  a  hazát  a  török  alól  felszabadíta- 
nék ;  megmutatnám  nem  csak  szóval,  de  cseleke- 
dettel is,  hogy  igaz  híve  vagyok  ö  Felségének. 

„Mind  ezen,  mind  más  többszöri  proposi- 
tióira,  folytatja  Ilona,  még  az  elébbi  fegyver- 
nyugvás alatt  s  azután  is  ,  én  semmi  más  választ 
nem  adtam,  mint  azt,  hogy  e  dolog  ő  Felségét 
illetvén  s  én  árváimmal  együtt  ö  Felsége  oltalma 
alatt  lévén,  az  ö  híre  s  akaratja  nélkül  semmit 
sem  akarok  cselekedni;  hanem  elsőbben  értésére 
adom  ö  Felségének,  s  valamint  neki  tetszeni  fog, 
én  mindenben  engedelmeskedem."  Nehogy  iri- 
gyei szolgájának  Tökölvinél  jártát  balramagya- 
rázzák s  öt  a  miatt  bevádolják,  mielőtt  ezeket  az 
udvarnak  megizenné,  a  tábornok  urnák  kívánta 
azt  bejelenteni ;  kéri  is  öt,  mozdítaná  elő  ezen 
ügyet  az  udvarnál '). 


l)  Dat.  in  arcé  Munkács  4-a  novembr.  1681. 

Ezen  üzenet,  melv  által  Ilona  a  tábornokot 
egyenesen  a  maga  pártfogójává  nevezte  ki,  igen 
hízelgett  Capraranak,  ki  tudván  a  franczia  há- 
ború miatt  mennyire  óhajtják  az  udvarnál  Ma- 
gyarországot megbékéltetni ,  nagy  örömmel  fo- 
gadta el  a  közbenjárói  szerepet.  Saponára  ezre- 
dest tehát  azonnal  Tökölyihez  küldé  a  fegyver- 
szünet megkötése  végett.  S  mivel  Ilona  fentebbi 
izenetéböl  ismerte  annak  heves  szenvedélvét  a 
fejedelemasszony  iránt,  e  gyöngéd  oldalán  ra- 
gadta meg  öt:  ,,Ö  Felsége  nem  ellenzi  a  házas- 
ságot az  özvegy  Rákóczynéval  —  ez  volt  Sapo- 
nára követségének  veleje  —  s  kész  mind  általá- 
ban az  országot,  mind  különösen  a  protestánso- 
kat is  kielégíteni,  remélvén,  hogv  a  gróf  nemcsak 
a  fegyvert  leteszi,  hanem  a  töröknél  is  közre- 
munkál a  béke  megújítására."  ') 

Tökölyi  a  tábornok  beszédéből  észrevette, 
hogy  Bécsben  felette  nagy  érdekek  kívántatják  az 
ország  mennél  elébbi  lecsöndesítését.  De  óhajtá 


';  Saponára  emlékirat  Rődernél:  Des  Markgrafen  Lud- 
wig  von  Baden  Feldzüge  I,  1 1. 

a  békét  o  maga  is,  nem  csak  mivel  egyedül  így 
remélt  Ilona  birtokába  juthatni,  hanem  mivel  a 
közte  s  Teleki  Mihály  közt  mind  mérgesebbé 
váló  viszályból,  miként  a  múlt  nyári  hadjárat 
alatt  is  tapasztala,  mind  több  nehézséget  látott 
felmerülni  a  háború  sikeres  folytatására.  Ö  tehát, 
bár  most  a  török  nagy  Ígéretekkel  biztatá,  ugy 
látszik,  őszintén  hajlék  a  békére  '),  ha  az  által 
mind  személyes  viszonyait,  mind  hazája  s  vallása 
jogait  biztosíthatja.  Közié  tehát  Saponarával  a 
béke  föltételeit,  melyek  szerint  a  maga  számára 
nem  csak  elkobzott  javai  visszaadatását,  hanem 
élethossziglan  a  felső-magyarországi  tizenhárom 
vármegve  birtokát  is  követelte.  Hogy  pedig  Ilo- 
nával mennél  elébb  szemben  lehessen,  a  fegyver- 
szünetet azonnal  megkötötte.  Mert  most,  hogy 
házassága  ügyében  valahára  véglegesen  határoz- 
hasson, hevesebben  mint  valaha,  kivánt  találkozni 
Ilonával2) ;  ki  is  aztán  e  végett  1 68 1  végén  szent- 
miklósi kastélvába  költözött. 


l)  Cserei   i32. 

-j  Tökölyi  Ilonához.  Kapós   1 68 1 -ki  decemb.  24. 

Itt  TökÖlyi  részletesen  közié  vele  kilátásait 
a  jövendőre.  Biztosítá  öt,  hogy  ha  nejévé  lesz,  ö 
is  kész  békét  kötni  a  császárral,  mivel  ,, semmi 
jobban  a  hazajövetelre  nem  indítja,  mint  ha  itt- 
hon megtelepedve  öt  házastársul  nyerhetné."  El- 
mondá  neki,  hogy  a  török  az  erdélyi  fejedelem- 
ség megadásával,  a  franczia  király  évi  pénzse- 
gélvlyel  biztatják  öt  a  háború  folytatására.  Ö 
azonban  mind  ezeket  kész  feláldozni  Ilona  birto- 
káért, és  szerelme  miatt  s  házassága  reményében 
ez  ígéreteket  még  nem  is  fogadta  el ;  mert  miután 
Saponára  által  meg  lett  igérve,  hogy  kivánatai  ö 
Felsége  által  ki  fognak  elégíttetni :  ö  is  magát  ö 
Felsége  hűségére  akarja  kötelezni.  Ha  azonban 
Bécsből  jó  választ  nem  kap,  a  török  és  franczia 
segedelmével  folytatandja  a  háborút,  melyben  a 
porta  rendelete  szerint  Apaffy  is  részt  fog  venni. 
Ne  is  búsuljon  e  miatt  Ilona,  se  ne  késsék  öt  ke- 
zével boldogítani ;  mert  ha  a  császár  még  ezután 
is  halogatná  megegyeztét  e  házasságra,  ily  hatal- 
mas pártfogás  mellett,  minőt  neki  a  franczia  és 
török  részéről   biztosítottak,    ezentúl  ö  maga  is 

megfogja  öt  és  gyermekei  javait  védhetni  a  csá- 
szár ellen. 

Ilona  csak  is  gyermekeinek  jövője  miatt  ha- 
logatá  eddigelé  hőn  óhajtott  egybekelését  a  sze- 
retett ifjúval.  De  ennek  rábeszélései  most  min- 
den aggodalmait  eloszlatván,  nem  vonakodék  to- 
vább kezét  határozottan  oda  igérni  annak,  ki  szi- 
vét már  rég  birta.  Csak  azt  kötötte  ki,  hogy  még 
egyszer  megkisérlendi  a  császár  engedelmét  jó 
szerével  kieszközleni,   mit  Tökölyi  sem  ellenzett. 

E  végett,  talán  még  Tökölvi  ottlétében,  út- 
nak ereszté  Bécsbe  Ujlaky  István  asztalnok  mes- 
terét Szelepcsénvi  prímáshoz ,  Gubasóczv  kan- 
czellárhoz  és  Kolonics  bécsi  püspökhöz.  Elmon- 
datá  általa,  mily  rég  és  hevesen  sürgeté  a  vele 
szemben  léteit  Tökölyi,  s  miképen  a  fegyverszü- 
netet is  csak  ennek  reményében  kötötte  légyen 
meg.  És  mivel  ö,  Ilona,  mindig  csak  azt  vála- 
szolta neki,  hogy  az  ö  Felsége  híre  s  akaratja  nél- 
kül semmit  sem  cselekszik,  t  Tökölyi  immár  ne- 
heztelve is  izent  neki :  lássa  mit  tesz,  ö  lesz  az 
oka  a  béke  helyre  nem  álltának,  ö  ad  számot  Is- 
tennek ,   mert  sokat   árt  mind  a  hazának,  mind 

Horváth.  Zríini   ll.ua.  4 


—      5o     — 

gyermekeinek,  s  még  nagyobb  háborúságoknak 
lesz  okozója,  ha  vele  találkozni  tovább  is  vonakod- 
nék, ü  tehát  mind  ezt  nem  vehette  lelkére  s  vele 
végre  találkozott  Sz.  Miklóson.  Elmondatá  to- 
vábbá Tokölvi  ígéreteit  a  béke  iránt,  ha  neki  há- 
zastársul hozzá  mennie  ö  Felsége  által  megen- 
gedtetik. Nem  hallgatá  el,  mily  Ígéretekkel  ösz- 
tönzik öt  a  háború  folytatására  a  törökök  és  fran- 
cziák,  miket  azonban  mind  kész  volna  visszauta- 
sítani, ha  ,,a  hazában  megtelepedhetnék  és  istenes 
házastársat  találhatna  magának".  Ne  magyarázzák 
tehát  balra  szemben  lételét  Tökölyivel.  O  élete 
fogytáig  ö  Felsége  kegyelmességébe  ajánlja  ma- 
gát s  neveletlen  árváit.  Mind  ezt  csak  azért  kí- 
vánta tudtokra  adni,  hogy  a  jövőben  felmerül- 
hető bajok  miatt  öt  ne  okolhassák,  mert ,, készeb- 
bek volnánk  —  veti  hozzá  a  maga  részrehaj lat- 
lanságának  bizonyságául  —  készebbek  volnánk 
egy  óráig  nem  élnünk,  hogysem  mint  ö  Felsége 
ellen ,  a  magyar  hazának  legkisebb  romlására 
Ligyekeznénk."  ') 


')  Dátum  in  castro  Sz.  Miklós  die  8-a  januarii  i68s. 

XI. 

Tökölyiröl  más  kútfőkből  is  tudjuk ,  hogy 
ez  időben  őszintén  hajlott  a  békére.  De  egyéb- 
iránt a  körülmények  is  olyanok  voltak,  melyek 
vele  igazán  óhajtathatták  a  békét.  Mert  ha  elte- 
kintünk is  heves  kivánatától  Ilona  birtokára,  le- 
hetetlen volt  nem  látnia  hogy  —  bár  a  kuruczok 
egy  kis  része,  különösen  akik  ,, szegény  legények- 
ből íegyverökkel  mentek  vala  elő,  gondolván  ha 
ö  magát  leteszi,  tölök  is  elesik  a  sok  zsákmány" 
a  háborút  minden  módon  sürgették,  —  a  nagy 
többség  mindazáltal  már  sóvár  lélekkel  várja  a 
pillanatot,  melyben  tiz  évi  számüzöttség  és  harcz 
után  ősei  tűzhelyéhez  visszatérhet  s  nem  is  fogja 
elszalasztani  erre  az  alkalmat,  mihelyt  az  alkot- 
mánvos  és  vallási  sérelmek,  mint  igértetik,  meg 
lesznek  szüntetve.  De  ha  a  töröktől  és  a  francziá- 
tól  nem  rég  vett  Ígéretek  nagysága  gyanúsnak 
tüntetné  is  fel  a  kuruczvezér  őszinteségét :  Ilonáé- 
ról semmi  okunk  sincs  kételkedni.  Ö  hitt  Tokö- 
lyi  békés  hajlamaiban :  holtáiglan  tanúsított  ken- 
dezötlen  jelleme  kezeskedik  igazmondásáról. 


Azonban,  ha  az  Ilonával  szemben  létei  ide- 
jén őszinték  voltak  is  még  Tökölvi  békeszándo- 
kai:  a  dolgok  fordulata  nem  sokára  megváltoz- 
tatta azokat.  Szelepcsényi  prímás  ugyan  már  ja- 
nuár 2  5-kén  felelt  Ilonának,  hogy  bár  még  nem 
adhat  végválaszt,  de  már  is  mondhatja,  hogy  is- 
ten jóvoltából  minden  jót  várhat ').  Saponára 
azonban,  bár  a  fegvverszünet  megkötésekor  hat 
hét  volt  kiszabva,  mely  alatt  meghozná  az  udvar 
válaszát,  mégis  több  hónapon  át  késett  megjöni  s 
csak  is  april  közepén  tért  vissza  a  szepesi  prépost 
kíséretében,  a  házasságra  nézve  ugyan  meghozva 
az  engedélyt,  de  egvebekben  ki  nem  elégítő 
válaszszák  Az  udvar  szemlátomást  időt  kivánt 
nyerni,  mig  követei  Konstantinápolvból  választ 
hoznak.  Ott  azonban  mind  harcziasabb  lett  a  han- 
gulat, mind  nagyobb  a  készség  Tökölvit  a  fél- 
hold egész  hatalmával  gyámolítani.  E  hírrel  tér- 
tek onnan  vissza  a  kuruczok  követei  Giczy  Ist- 
ván, Radics  Endre  és  Tunyogi  Sámuel,  mielőtt 
még  Saponára  meghozta  az  udvar  válaszát.   Tö- 

l)  I >at.  Yiennae  die  25-a  jan.  1682. 

kolvi  tehát,  mihelyt  az  ezredes  tőle  távozott, 
azonnal  Budára  ment  s  a  tőrükkel,  kitől  neki  Ma- 
gvarország fejedelmi  czíme  igértetett,  forma  sze- 
rint megkötötte  a  szövetséget. 

Midőn  onnan  május  második  felében  Ka- 
pósra visszatért,  leendő  sógora,  Zrínyi  János,  akis 
Rákóczy  Ferenczczel  Leleszig  ment  vala  elejébe. 
Utóbb  Zrínyit,  ki  a  béke  előmozdítására  küldetett 
le  hozzá  Bécsből,  néhány  nap  múlva  Izdenczy  ta- 
nácsos kíséretében  a  maga  végfeltételeivel  vissza- 
indítván, azontúl  menyekzöjére  készült,  melyre 
számos  egyéb  vendégein  kivül  Saponarát  is  meg- 
hívta. A  menvekzö  június  i5-kén  ment  végbe 
Munkácson,  hova  Tökölyi,  egy  szolgálatában  álló 
német  dandár  kíséretében,  a  megelőző  napon 
minden  ingó  vagyonával  egvütt  bevonult. 

Három  évi  várakozás  után  valahára  czélt  ért 
a  szerelmes  pár.  S  az  év,  mely  egyesülésük  után 
letelt,  legboldogabb  s  egyszersmind  külsőleg  is 
legszerencsésebb  volt  életökben.  Tökölyi,  pár  hét- 
tel menvekzöje  után,  ismét  felkötötte  kardját;  és 
miután  Kassát  és  Füleket  elfoglalta  s  emennek 
kapitányát,  a  királya  iránt  példás  hüségü  Koháryt, 

Ungvárra  fogságba  vitette,  a  szultántól  Felsö- 
Magyarország  királyává,  fejedelmévé  nevezte- 
tett. Ilona  pedig  a  következő  évben  egy  György 
nevű  fiúcska  anyjává  lett,  ki  azonban  születése 
után  nem  sokára  megszűnt  élni. 

XII. 

E  gvermekök  halála  mintegy  elöpostája  volt 
a  szerencsétlenségek  hosszú,  egész  sírjokig  tartó 
sorának,  mely  ezentúl  reájok  nehezedett.  Ilona 
sorsa  elválhatatlanul  férje  szerencséjéhez  volt 
kötve,  ennek  csillaga  pedig  végkép  letűnt  azon 
nagy  veszteségek  folytán,  melyeket  szövetségese, 
a  török,  1 683-ban  Bécsnél,  Párkánynál,  azontúl 
pedig  Mohácsnál,  Budánál  s  több  más  helyt  szen- 
vedett. A  személyes  veszteségek  e  végtelen  folya- 
mában Ilonának  alig  jutott  más  vigasztalás,  mint 
a  melyet  hazaszerető  honleányi  szíve  a  hazának 
épen  a  férje  és  szövetségese,  a  török  veszedelme 
által  feltételezett  megszabadultából  meríthetett. 
Mostoha  sorsa  ugy  akarta,  hogy  minden  előny, 
melyet  a  keresztény  fegyverek  a  törökén  nyertek, 
minden  diadal,  mely  a  haza  cgv-cgv  részét  a  tél- 

hold  járma  alól  felszabadította,  az  ő  személves 
viszonyaira  nézve  mindannyi  lépés  volt  az  örvény 
felé,  mely  az  egy  szerelmén  kivül  végre  egész 
földi  szerencséjét  elnyelte. 

Ks  vájjon  Ilona  lelke  fölemelkedett-e  valóban 
is  az  Önzetlen  hazafiság  azon  magaslatára,  hogy 
a  haza  megszabadultát  vígasznak  tekintse  a  maga 
és  férje  balsorsában  :  A  megpróbáltatás  évei  ugy 
tüntetik  tél  e  ritka  nőt,  mint  a  kinek  erős,  férfias 
lelkét  semmi  csapás  meg  nem  törheti,  türelmét 
és  csüggedetlen  kitartását  a  mostoha  szerencse 
semminemű  esélyei  ki  nem  meríthetik,  a  kinek 
önzetlensége,  bár  maga  leglajóbban  érzé  a  bal- 
sors csapásait,  bújának  közepette  is  képes  vidám- 
ságot mutatni,  hogy  a  vele  szenvedőket  megvi- 
gasztalja, s  mint  a  ki  a  hitvesi  szeretetnek  kiapad- 
hatlan  kincseivel  árasztja  el  férjét,  s  magáról  szinte 
megfeledkezve,  csak  férjének  él  s  annak  búját  az 
önfeláldozás  ezerféle  nemeivel  törekszik  enyhíteni. 

De  mind  ezt  megfejtheti  hő  szerelme,  mely 
sirjáig  élt  keblében.  S  még  mindig  fenmarad  a 
kérdés:  vájjon  felemelkedett-e  az  erkölcsi  nagy- 
ság azon  magaslatára  is,   hogy  a  hazának  még  a 

saját  balsorsától  feltételezett  szabadultából  is  ké- 
pes volt  légyen  vigasztalást  meríteni  a  különben 
oly  természetes  bújában  ?  Ez  volna  a  hazafiság  s 
honleányi  erény  legdicsöbb,  a  gyarló  ember  által 
elérhető  legmagasabb  foka.  Coriolánt  évezredek 
múlva  is  magasztalva  dicsőíti  hasonló  hazafias 
erényeért  a  történelem.  S  lehet-e  honleányi  eré- 
nye tekintetében  Ilonát  is  a  nagy  római  mellé  he- 
lveznünk?  Három,  saját  kezével  irt  levél  maradt 
fel  ez  időből  Ilonától,  melyek  egyike  valóban  ily 
magaslatra  látszik  emelni  e  ritka  lelkű  nőt.  Lássuk 
tehát  e  leveleket. 

Legsúlyosabb  volt  reá  nézve  ez  évek  alatt 
az,  hogv  a  harczok  viharaitól  hányatott  férjétől 
jobbára  távol  kellett  lennie  ;  mert  ez  csak  időn- 
ként s  kevés  perczekre  vonhatá  el  magát  a  had- 
viselés annál  nehezebb  munkájától,  mennél  rit- 
kábban mosolygott  fegyvereinek  a  szerencse. 

E  magányában  néhány  évig  csak  gyermekei 
nevelésének,  házi  munkáinak  s  a  jótékonyságnak 
élt.  Egy  levele1)  bizonyítja,  hogy  különféle  him- 


l)  Szirmay  Miklóshoz.    Dat.  Szádvár  21.   julii    [684. 
Ezüst  fonalat  vetetett  általa  Eperjesen,  mely  azonban  útköz- 

zésekkel  foglalkodott.  Egy  másik  meg  arról  ta- 
núskodik, hogy  Patakon  s  más  városokban  több 
szegény  tanuló  deák  ellátásáról  gondoskodott '). 
Több  levelei  számos  egyéb  jótékonyságát  hir- 
detik 2).  Jótékonysága  néha  megható  jelenetekben 
nyilvánult.  Ilyen  volt,  például  az,  midőn  Koháry 
Istvánt,  a  fogoly  füleki  kapitányt,  kit  Tokölyi, 
mivel  hozzá  csatlakozni  nem  akart,  kegyetlenül 
kínza,  míg  Munkácsban  volt  elzárva,  férje  tudta 
nélkül,  sőt  akarata  ellenére  jobb  étkekkel  s  némi 
kényelemmel  látta  el :i) ;  miért  is  aztán  Tökolyi 
a  foglyot  Ungvárra  vitette  át. 

De  mind  ez  természetesen  nem  elégítheté  ki 
férje  után  sóvárgó  szerelmes  szivét.  ,, Megvallom 
—  igy  ír  egy  levelében4)  —  nem  gondoltam 
volna,  oly  szerencsétlen  legyek,  Kegyelmed  nél- 


ben  elveszvén,  kéri  öt,  nehogy  munkája  hátramaradjon, 
küldjön  hova  hamarébb  fél  font  ilynemű  ezüst  fonalat.  Ere- 
detije a  magyar  múzeumban. 

•)  Tyukody  György  levele  Ilonához.  Patak  1681.  jun.h. 

2)  Ilyen  egy  Barkóczy  Ferenczhez.  Kassa  i68'3.  ja- 
nuár i5. 

s)  Kazy :  Posthuma  memória  C.  Stephani  Koháry.  27. 1. 

4)  Dat.  Tokaj.  1 685.  jun.  10. 


kül  töltsem  sirassál  az  áldott  ünnepeket;  de  mint- 
hogy Isten  ö  szent  felségének  és  Kegvelmednek 
ugv  tetszett,  legven  ugy  minden.  —  —  —  —  De 
kérem,  édes  szivem  uram,  legalább  gvakortább 
tudósítson  maga  egészsége  és  hun  léte  felöl." 

Búsulásai  időnként  még  egészségét  is  meg- 
rendítek ;  de  ö  nem  csak  önmegadással  tűrte  min- 
den baját,  hanem,  mennyire  lehetett,  részt  is  vett 
a  hadviselés  gondjaiban,  intézkedéseivel  segítvén 
férje  hadjáratainak  sikerültét,  s  gondoskodván  a 
mind  nagyobbodó  költségek  előállításáról.  „Teg- 
nap öt  órakor  érkezett  —  mond  egv  másik  kelet 
nélküli,  de  ezen  évek  valamelyikében  írt  levelé- 
ben l)  —  Görgey  uram,  és  néhai  nagy  búsulá- 
simban  még  is  megvidultam,  midőn  hallottam 
Kegyelmedet  jó  egészségben  lenni  és  hogv  láttam 
Kegyelmed  maga  irásit  ....  Nagv  örömmel  ér- 
tettem  mindenek  felett  Kegyelmednek  visszaindu- 
lását erre  mi  felénk.  De  az  én  megkeseredett  szi- 
vemnek még  sem   elég,    valameddig  nem  látom 


')  Csak  annyit  vehetni  ki  belőle  keletidejére  nézve, 
hogy  Patakról  akkor  Íratott,  mikor  Schultz  és  Caraffa  hadai 
egyesültek,  —  tehát,  ugy  látszik,  [685-ben. 

Kegyelmedet  édes  szivem  uram  ....  A  nagy  Is- 
tenért kérem  kegyelmedet,  édes  kincsem  uram, 
magára  vigyázzon  és  siessen  ide  jöni,  mert  az  Ör- 
dögnek sok  szolgái  vannak.  Nem  szeretnék  Ke- 
gyelmedtől elrekedni,  kitől  Isten  oltalmazzon, 
édes  kincsem.  Mert  tudja  Isten  minemű  egész- 
ségben vagyok,  mióta  Kegyelmed  innét  elment ; 
ezt  nem  másnak,  ha  csak  búsulásomnak  tulajdo- 
níthatom. De  legyen  ugy  mint  Istennek  tetszik 
mindenekben." 

Személyes  bajait  ö  mindig  könnyebben  tudta 
tűrni  mint  azokat,  melyek  kedveseit  sújtották. 
Szivének  egyik  legfájóbb  sebét  okozá  kedves  Öcs- 
csének,  Zrínyi  Jánosnak  sorsa,  ki  Bécs  ostroma- 
kor merő  gyanúból  elfogatván,  egy  tiroli  várba 
falaztatott  be  élethossziglan,  mint  élő  halott. 
Azon  gondolat  gyötré  őt  mindenek  felett,  hogy 
Öcscse,  kit,  midőn  a  kuruezok  foglya  volt,  semmi 
csábítás  nem  volt  képes  elpártoltatni  a  császártól, 
kinek  az  udvarhoz,  atyjának  szomorú  vége  da- 
czára is  rendíthetlen  hűségét  ő  ismeré  legjobban, 
most  miatta  szenvedi  a  borzasztó  börtönt.  „Sze- 
gény    raböcsémnek     szabadulásában     —    mond 

ugyanezen  levelében —  hogy  Kegyelmed  fáradoz, 
az  jóllehet  meg  nem  szolgálta  Kegyelmednek,  de 
ha  Isten  életét  megtartja,  annyi  sok  szenvedések 
után  talán  észreveszi  magát,  és  azután  szolgálni 
fog  holtig,  —  kiért  Isten  is  megáldja  Kegyelme- 
det ....  Nem  volna-e  jó,  énnekem  lengyel  ki- 
rálynénak írni ;  szabadulásában  eszköz  volna  ö 
felsége,  egv  szava  is  sokat  teszen  mások  előtt. 
Lám  ajánlotta  magát  ö  Felsége.  De  hagyom  ez 
iránt  Kegyelmedre  a  dolgot  édes  szivem  uramra ; 
tudom  jó  pártfogója  leszen.  Azt  jól  tudom,  én 
miattam  szenvedi  azon  rabságot,  kiért  fizessen 
meg  az  úr  Isten  ilyen  igazságért  ö  felségének." 
Hátha  már  ekkor  tudta  volna,  hogv  húsz  évig  fog 
szenvedni  iszonvú  börtönében  az  ártatlan  testvér, 
puszta  gyanúból,  talán  csak  miatta,  s  kínjaiban 
megtébolyodva, szinte  állattá  válva,  fog  elrothadni 
börtönében  ! 

De  még  ezen  búsulásai  közt  is  fel-fel  pezsg 
benne  a  Zrínyiek  hősies  vére  s  az  erős,  férfias  jel- 
lem, mely  nem  sokára  oly  nagy  próbát  áll  vala  ki 
Munkács  ostromában.  ,,Labanczok  —  úgymond 
szint'  e  levelében  —  Sztropkó  táján   is  vannak. 

Az  a  híres  Péthő  Gáspárka  berzenkedik.  O  élhe- 
tetlen lélek,  időtlen  gyermek !  Minemű  pátenst 
forgat,  Kegyelmednek  elküldöttem.  Nem  kéne 
karddal,  hanem  guzsalyokkal  megverni  és  ugy 
megtanítani,  az  uraságnak  és  vitézségnek  hagyna 
békét,  mert  ahoz  nem  tud,  csak  a  beszédhez." 

XIII. 

Midőn  e  levelet  irá,  még  az  összes  Rákóczy- 
féle  javak  birtokában  volt  Ilona.  Mert  bár  férjé- 
nek szövetségesei,  a  törökök,  már  súlyos  veresé- 
geket szenvedtek,  öt  magát  még  kímélni  látszék 
a  sors ,  mivel  a  török  ellen  összpontosított  csá- 
szári hadakból  kevés  maradt  az  ország  keleti  ré- 
szein. De  1 685  folytában  majd  ide  is  számosab- 
ban gyűltek  a  labanezok,  kiktől  vereségeket  szen- 
vedvén, Tökölvi  némi  intézkedéseket  kivánt  té- 
tetni az  ekkoron  Tokajban  vagy  Patakon  idözö 
neje  által  Szerencsen.  A  levél,  melylyel  férje  e 
rendeletére  válaszol ,  nagy  hanyatlásban  tünteti 
fel  ennek  ügyeit,  veszélyben  a  maga  helyzetét. 
Ilyenkor,  a  vészes  körülmények  közt  tűnt  ki  leg- 
fényesebben e  dicső  asszony  jelleme.  E  gyönyörű 

levél  egész  szivét  feltárja  előttünk,  s  egész  fényéhen 
s  nagyságában  tükrözi  vissza  e  dicső  asszonv  jelle- 
mét; s  csak  azt  kell  sajnálnunk,  hogy  annak  vége 
a  kelet-hely  s  idő  feljegyzésével  együtt  elveszett. 
,, Szinte  induló  félben  voltam,  úgymond, 
Szerencs  felé,  midőn  érkezett  Nádasdyné  asszo- 
nyom (Tökolyi  nénje)  s  hozta  Kegyelmed  szom- 
baton estve  kelt  levelét  és  ujabb  parancsolatját. 
És  minthogv  későn  érkeztek  a  Nagy  Albert  kato- 
nái, azon  múlt  már  mai  indulásom  Szerencs  felé. 
Most  pediglen  igen  jól  esett,  hogy  itt  helyben 
ért  azon  Kegvelmed  parancsolatja ;  és  ha  szintén 
indultam  volna,  én  holnap  Regéczbe  mentem 
volna,  s  onnét  vittem  volna  végbe  igy  is  Kegyel- 
med parancsolatját.  Édes  szívem,  gondolja  meg 
Kegyelmed  azt,  hogv  ha  engem  Kegvelmedtől  el- 
szoríthatnának, nem  lenne  nagvobb  örömök  és 
bizonvosb  veszedelme  Kegyelmednek,  kitől  Isten 
oltalmazzon.  Mert  tudják,  hogv  Kegvelmed  azon 
helyet  nem  hagvná  igaz  és  hív  emberek  nélkül, 
és  igy  Kegyelmedtől  elrekedném  azokkal  egvütt, 
kitől  Isten  oltalmazzon.  Én  miattam  .  .  .  distrac- 
tiót   tennének   Ke^velmednek,    édes   szivem,    és 

akkor  volna  ,  az  kitol  teltem  eleitől  fogyást.  Az 
én  Istenem  énnekem  ne  adja  azt  érnem,  hogy  én 
az  én  édes  uram  nélkül  akár  minemű  bátorságos 
várban  vagy  helyben  megmaradásomat  lelhet- 
ném. Én  azt  nem  kívánom ;  hanem  vagy  élet 
vagy  halál :  semminemű  telelem,  sem  nyomorú- 
ság engemet  Kegyelmedtől  el  nem  rekeszt.  Csak 
épen  Kegyelmed  el  ne  hagyjon,  én  ha  gyalog  is, 
kész  vagyok  elmenni,  valahun  hallom  Kegyelme- 
det lenni.  Vajki  nagy  dolog  volt  minden  időben 
az  igaz  szeretet.  És  igy,  édes  szivem  uram,  ha 
jól  leszen  dolgunk,  együtt  vígadjunk  ;  ha  pediglen 
akkor  minemű  ellenkező  dolgunk  leszen,  egymást 
vigasztaljuk  és  együtt  legyünk;  mint  Isten  akarja, 
együtt  viseljük  a  keresztet.  Vajki  jó  az  Isten, 
roszból  is  jót  ad,  és  a  mi  rósz  és  nehéznek  látszik, 
jónkra  fordítja.  És  ha  most  ellenkező  dolgokkal 
Isten  próbál  is  bennünket:  ha  jót  veszünk  tőle, 
mért  nem  vehetnénk  azt  is,  az  mi  nekünk  ellen- 
kezőnek látszik  is  lenni  ?  Szabad  az  Isten  kirá- 
lyokkal és  minden  alkotmányokkal.  Bizony  nem 
sokára  megvigasztal  az  Isten  mindnyájunkat  az 
áldott  békességgel." 


_     64     - 

Tudósítja  tovább,  hogy  Vay  Lászlót  tíz  ka- 
tonával Terebes  felé  küldötte,  hogy  az  ottani  két 
hídra  vigyázzon,  s  ha  szükség,  azokat  elbontassa 
vagy  porrá  égesse ;  hogy  Regéczbe  szekereket  in- 
dít élelemmel,  s  holnap  maga  is  ott  leend  ;  hogy 
Patak  minden  szükségesekkel  jól  el  van  látva  s 
csak  az  örséget  kell  szaporítani;  annak  kapitánya 
nagy  bátorsággal  mondta  neki,  hogy  ezer  vagy 
legalább  hatszáz  emberrel  nem  félti  várát,  teltéve, 
hogv  a  Budát  ostromló  seregből  nagyobb  erö 
nem  jön  ellene ;  nagy  a  lakosok  száma  is,  de  még 
nagyobb  bátorságuk.  „Az  okon  én,  úgymond,  nem 
búsulok,  csak  én  Kegyelmeddel  együtt  lehetnék. " 

Az  oly  tiszta  vallásos  érzelmekből  merített  re- 
ménye  azonban,  melyet  a  dolgok  jobbra  fordulta 
s  a  béke  helyreállta  iránt  e  levelében  kifejezett, 
nem  valósult  meg.  Sőt  a  császáriak  nem  sokára 
Eperjest,  Ónodot,  Patakot,  Tokajt,  Kallót  meg- 
vévén,  Tökölvit  is  mind  szűkebb  térre  szorítot- 
ták úgyannyira,  hogy  ö,  a  maga  és  szövetsé- 
gese folvtonos  vereségeitől  megdöbbenve,  Szir- 
may  István  által  Bécsben  békeajánlatokat  tett,  de 
sikeretlenül. 

XIV. 


Azonban  bármily  nagy  és  siirü  csapások  ér- 
ték is  Ilona  férjét  a  császáriak  részéről,  még  na- 
gyobb volt  a  veszély,  mely  öt  az  év  vége  felé  a 
törökök  részéről  fenyegette.  Sokan  a  török  ba- 
sák közöl  levertségökben  annyi  veszteségeik  miatt 
haragjokat  Tökölyi  ellen  fordíták.  Öt  okolták  a 
béke  megszegése,  öt  a  fejők  felett  meggvűlt  sze- 
rencsétlenségek miatt.  Voltak,  kik  már  azt  is  sut- 
togák,  hogy  veszedelmüket  czélozva,  csak  ezért 
bonyolítá  be  őket  a  háborúba.  Ehhez  járultak  a 
császári  tábornokok  fondorlatai,  kik  egyrészt  a 
kuruczokat  tőle  elvonni  s  a  király  hűségére  visz- 
szavezetni,  más  részt  a  törököket  fölingerleni 
minden  módon  törekedtek.  Különösen  Caraffa 
tábornok  nagy  Ígéretekkel  Ösztönzé  Szejtán  ba- 
sát, a  belgrádi  vezért,  Tökölyi  veszedelmére.  Biz- 
tatá  öt,  hogy  a  keresett  békét  azonnal  megnyerik 
a  bécsi  udvartól,  mihelvt  a  kuruczvezért  kézre 
szolgáltatják. 

Tökölyi  korán  értesült  emberei  által  ha  nem 
is  e  titkos  fondorlatról,  de  a  törököknek  iránta 

Horváth.  Zrínyi  Ilona.  5 

változott  indulatáról  s  ama  gyanús  suttogásokról. 
Érzé,  látá,  hogv  a  bizalmatlanságot  minden  áron 
meg  kell  szüntetnie,  ha  vesztét  elkerülni  kívánja. 
Miután  a  császárral  való  kibékülhetésének  immár 
minden  reménve  elenyészett,  még  csak  a  török 
segélye  vagy  legalább  barátságos  indulata,  mely- 
nél fogva  a  megkötendő  békébe  ö  is  befoglaltas- 
sák, menthette  meg  öt  a  végveszélytől.  Honfitár- 
saira már  egyátaljában  semmit  sem  építhetett : 
szerencséjével  népszerűsége  is  elveszett,  hadai 
naponként  fogytak,  eddigi  hívei  mind  többen  el- 
hagyták ;  önzésről ,  határtalan  nagyravágyásról 
kezdték  vádolni  s  csak  oly  párt  fejének  tekintek 
öt  immár,  mely  nemcsak  a  császár,  hanem  maga 
az  ország  helyreállított  törvényes  kormánya  ellen 
is,  merő  nagyravágyásból,  folytatja  a  háborút. 

Tökölyi,  hogy  a  bizodalmat  a  törökökben 
személye  iránt  helyreállítsa  s  több  segélyt  sürges- 
sen, a  nagyváradi  basával  személyesen  kívánt  ta- 
lálkozni. Mielőtt  azonban  oda  indulna,  Mun- 
kácsra ment  nejéhez,  kit  egy  fontos  lépésre  kívánt 
reávenni.  Hogv  a  töröknél  a  gyanúnak,  bizalmat- 
lanságnak még  árnyékát  is  megszüntesse,  mostoha 

fiát,  a  nyolcz  éves  Rákóczy  Ferenczet,  ohajtá  Kon- 
stantinápolyba  küldeni  a  maga  hűsége  zálogául. 
Ilonának  ez  volt  legsúlyosabb  megpróbálta- 
tása egész  életében.  Az  anyai  szeretet  a  hitvesi 
szerelemmel  kelt  harczra  keblében.  Egyetlen  fia, 
a  nagynevű  Rákóczy-ház  egvetlen  ficsemetéje  és 
a  hon  szeretett  térj  érdeke  közt  kellett  választa- 
nia. TÖkölyi  ékes  szólása,  melylyel  egy  részről  a 
maga  válságos  helyzetét  ábrázolá,  más  részről  az 
aggódó  anyát  megnyugtatni  ügy  ekézett,  hogy  fia 
Konstantinápolyban  semmi  veszélynek  sem  leend 
kitéve,  sőt  valamely  hü  ember  felügyelete  alatt 
még  nagyobb  biztosságban  neveltethetik  mint  itt- 
hon, a  háborúk  esélyei  között,  egy  várból  másba 
költözködve  anyjával,  —  már-már  ezen  áldozatra 
is  reávette  Ilonát.  Férje  iránti  szerelme,  ennek 
tagadhatatlanul  veszélyesb  helyzete  egy  pillanatra 
elhomályosítá  értelmét  s  feledtetni  látszék  vele, 
hogy  fiának  ha  nem  is  életét,  de  jövőjét  koczkáz- 
tatja,  és,  ugy  látszik,  megegyezett,  legalább  nem 
tagadta  meg  határozottan  férje  kivánatát.  Tökö- 
lyi  azon  reményben  nyugodott  le,  hogy  más  nap 
mostoha  fiával  indul  Nagyváradra. 

De  Ilonának  az  éj  csöndje  visszaadta  a  nyu- 
godt megfontolást  s  anyai  kötelességének  teljes 
érzetét.  E  kínos  éj  alatt  e  kötelességérzet  már  kü- 
lönben is  ébreszthetett  lelkében  mardosásokat, 
azon  egyetlen  hibája  miatt,  melyet  vele  nöi  sze- 
relme gyermekei  irányában  elkövettetett,  O,  mióta 
a  hadi  szerencse  férjétől  elpártolt,  nehogy  tőle 
folvton  távol  lenni  kényteleníttessék,  gyermekei- 
vel együtt  gyakran  követte  öt  táborozásiban, 
észre  sem  véve,  hogy  férje  némely  tanácsosai, 
kik  a  Rákóczy-ház  örökösét  urok  nagyságának 
gátjaként  tekintik,  öt  mindenüvé  mostoha  apja 
után  hurczolva,  szükség  nélkül,  sőt  szándékosan 
teszik  ki  a  tábori  élet  minden  sanyarainak  és  ve- 
szélyeinek. Hátha  még  azt  tudta  volna,  hogy  fér- 
jének ezen  emberei  —  miként  utóbb  Rákóczy 
Ferencz  maga  írta  vagy  irattá  •)  —  a  sanyarúsá- 
got egészsége  kára  nélkül  tűrni  tudó  gyermeket 
megétetni  is  szándékoztak,  mit  csak  a  fiú  hü  szol- 
gája, Körösy  György2)  gátolt  meg!  De  Ilona  ezt 


J)  Histoire  des  Révolutions  de  Hongrie  II,  1 1. 
2)  Körösy,   Rákóczy  Ferencznek  később  főkomornyika 
s  kincstartója,  azután  is  mindig  bizodalmas  viszonyban  állt 

nem  tudva  is  visszaborzadt  a  gondolattól,  hogy 
egyetlen  fia,  anyai  keblétől  elszakasztva,  idege- 
nek szeszélyeitől  tétessék  függővé.  És  midőn  férje 
a  fiúval  távozni  akart,  könyei,  kérelmei  által  meg- 
hiusítá  szándokát.  Tökölyi  egyedül  ment  Nagy- 
váradra ;  Ilona  gyermekeivel  Munkácson  maradt, 
nem  is  sejtve,  hogy  hét  éven  át  nem  fogja  látni  a 
szeretett  férjet. 

XV. 

Alig  múlt  pár  hete  férje  távoztának,  midőn 
Petneházy  Dávid,  a  kuruczok  egyik  legelszántabb 
kapitánya,  azon  hírrel  érkezett  Munkácsra,  hogy 
TökÖlvit  a  nagyváradi  basa  elfogatta  s  vasra  verve 
kisértette  Belgrádba ;  hogy  ő  ily  gaz  szövetségest 
nem  támogat  többé  ,  hanem  a  császár  hűségére 


urával.  Egy  izben  mindazáltal  félreértésből  némi  feszültség 
támadt  köztök,  s  Rákóczy  öt  megengesztelendő,  írja  neki 
Patakról  1708-ki  nov.  29-ről:  ,,De  leginkább  csudálom, 
hogy  gyermekségemtől  fogvást  ismervén  Kegyelmed,  oly  vé- 
lekedésben vagyon,  hogy  megvetettem,  kiért  én  jól  tudom, 
hogy  az  Isten  büntetését  is  megérdemlenérn;  ki- 
hez képest,  ha  nehezebben  írtam  is,  az  informatiónak  tulaj- 
donítsa Kegyelmed,  nem  az  én  tartós  haragomnak." 


—     7°     — 

tér  át  zászlóaljával ;  a  fejedelemasszony  is  legjob- 
ban cselekednék,  ha  példáját  követné.  Ilona  azon- 
ban, ugy  látszik,  ekkor  már  értesülve  volt  férje 
körülményeiről;  mert,  mint  mondják,  a  különben 
kétségbeejthetö  hírt  a  gondviselésben  vetett  bi- 
zodalma ezen  kifejezésével  fogadta :  „Nagv  az 
Isten ,  uram  még  megszabadul ,  elébb  mintsem 
hinnénk." 

Reménye  nem  is  maradt  sokáig  teljesületlen. 
A  török,  Ilona  levele  által  is  figyelmeztetve,  ha- 
mar belátta  az  Önérdeke  ellen  elkövetett  hibát  s 
Tökölyit  szabadon  bocsájtván,  újabb  segélylyel 
látta  el.  A  kuruczkirály  ezt  már  az  1 685-ki  de- 
czember  4-kén  tudatta  nejével.  Ilona  ennek  hi- 
rét,  a  mennyire  csak  lehetett,  azonnal  terjeszté. 
De  a  kuruczok  nagyobb  része  akkoron  már  Leo- 
pold  zászlai  alá  esküdt  volt  s  közben  jártokra 
Eperjes,  Ungvár,  Regécz,  Patak  stb.  is  megadta 
magát  Caprara  császári  tábornoknak,  ki  aztán 
1 685  végén  Munkácsot  is  korültáboroltatta  l). 


1)  Ez  évi  deczember  3o-kán  Ilona  Kulin  nevű  inasa 
egy  munkácsi  paraszttal  érkezett  Belgrádba  Tókölyihez,  hoz- 
ván neki  láthatatlanul  s  jegyekkel  is  irt  leveleket.  Ezek  két 


Munkács  ez  időben  jelentékeny  erősség  volt. 
Háromszoros  fal  és  a  Latorcza  folyamból  vízzel 
tolt  mély  és  széles  árkok  övezték  a  várat,  melyet 
Radies  Endre  főkapitány  alatt  két,  mások  szerint 
négy  ezernyi,  eleséggel  s  lőszerekkel  jól  ellátott 
őrség  védett.  Ilonán  és  gyermekein  kivül  több 
nemes  úr  és  nő,  ezek  közt  gróf  Nádasdy  István 
nejével,  TÖkölyi  nénjével  és  Semseynével  együtt 
a  várba  zárkózott.  Az  ellenség  januárban  csak 
arra  szorítkozék,  hogy  a  várbelieket  a  vidéktől 
elrekeszsze,  mi  végett  a  kapuval  szemközt  erős 
sánczokat  készített.  A  várbeliek  azonban  február 
4-kén  e  s'ánczokra  kitörvén,  az  ott  lévő  császáriak 


hét  előtt  indultak  Munkácsról  s  mondták,  hogy  a  városból  és 
vidékéről  már  akkor  is  nyugtalaníttatott  Munkács  az  ellenség 
által.  Beszélek  azt  is,  hogy  többi  várai  se  fegyver,  hanem 
árulás  által  jutottak  az  ellenség  kezére.  Még  21  saját  szol- 
gája is  labanczczá  lett  s  jószágait  elprédálták.  „Az  mennyire 
ezeken  törődtem,  —  írja  Tökölyi  még  kiadatlan,  a  kamara- 
lis  levéltárban  lévő  naplójában,  —  annyival  nagyobb  vigasz- 
talást vettem ,  hogy  feleségemet  jó  egészségben  és  jó  re- 
ménység alatt  hagyták,  naponként  nevekedvén  már  tapasz- 
talhatóképen  és  terhes  volta  nyilvánvaló  lévén."  Szüléséről 
azonban  mit  sem  tud  Dobay  ió8G-ki  naplója. 

közöl  1 1  5-öt  levágtak,  tizenegyet  rabul  vittek  be 
a  várba.  Bár  a  sánczot  utóbb  egy  vasas  zászlóalj 
megint  elfoglalta,  a  várbeliek  még  is  találtak  mó- 
dot a  vidékkel  közlekedni,  Tökölyihez  pedig  kö- 
veteket s  leveleket  küldeni. 

Caprara  csak  márczius  közepén  érkezett  meg 
az  ostromló  táborba  s  a  városban  foglalván  szál- 
lást, azonnal  a  vár  feladására  szólítá  fel  annak  úr- 
néját.  Ilona  ekkoron  már  férjének  nem  csak  sza- 
badságáról értesítve,  hanem  mielébbi  megérkezte 
iránt  is  biztatva  lévén,  Caprara  mind  ezen  mind 
utóbbi  felhívásaira  tagadólag  válaszolt.  ,,0,  úgy- 
mond, bár  a  harczot  nem  kivánja,  mint  a  Rákó- 
czy Ferencz  gyermekeinek  anyja  s  gondnoka,  kö- 
teles védeni  ezek  Örökségét,  ha  megtámadtatik. 
Sem  ö  maga,  sem  kiskorú  gyermekei  nem  vétet- 
tek a  császár  ö  Felsége  ellen.  Azért  nem  hiheti, 
hogy  ez  egy  nö  és  ártatlan  gyermekei  ellen  fegy- 
vereröt  akarna  foganatba  venni ;  mi  bizonyára 
sem  ö  Felségének,  sem  a  vezérnek  nem  fogná 
Öregbíteni  hadi  dicsőségét.  Kéri  is  a  tábornokot, 
szűnjék  meg  öt  háborgatni.  Ha  azonban  e  ké- 
résre nem  ügvelne,  tudja  meg,   hogy  sem  többi 


várainak  elveszte,  sem  az  ostrom  félelme  nem  ké- 
pes öt  arra  indítani,  hogy  megfeledkezzék  arról, 
a  mivel  gyermekeinek  tartozik." 

Caprara  e  választ  vévén,  közeledési  árkokat 
vonatott  s  a  várat  keményen  kezdé  lövetni.  Ilona 
erre  márczius  i  5-kén  a  vár  ormairól  kitüzette  a 
veres  lobogót,  s  ellentállása  jeléül  minden  bás- 
tyáról egy-egy  lövést  tétetett.  Ezután  a  várőrsé- 
get egybehivatván,  férje  biztató  leveleinek  elömu- 
tatása,  hűségre  s  kitartásra  buzdító  szavai  által 
oly  lelkesedésre  villanyozta  azt,  hogy  Radics 
Endre  főkapitány,  Absolon  Dániel,  Nemessányi 
Bálint,  Sándor  Gáspár,  Madács  Péter,  Lessenyei 
Nagy  Mihály,  Kellemesy  János,  Dévay  Tamás, 
Daróczy,  Jeney  s  a  többi  hadnagyok  az  örséggel 
együtt  megesküdtek,  a  várat  mind  halálig  védel- 
mezni. E  lelkesedést  Ilona  a  bástyákon,  falakon 
gyakori  megjelenései,  a  magokat  kitüntetök  meg- 
jutalmazása által  mind  végiglen  fenn  tudta  tartani. 

Mivel  az  ellenség  tüzes  golyókat  is  hánya- 
tott az  épületekre,  a  gyuladás  elfojtására  nagy 
számú,  vízbe  áztatott  bivaly-  s  ökÖrbört  tartatott 
készletben,   s  ennek  köszönhető ,   hogy   tűzvész 

nem  is  rombolt  az  épületekben.  Pedig  márczius 
közepétől  kezdve  egy  nap  sem  mútt  el,  hogy  az 
ellenség  ágyúiból,  mozsaraiból  bombákat,  tüzes 
és  más  golyókat,  köveket  és  gránátokat  ne  szórt 
volna  be.  24-kén  egy  golyó  Nádasdyné  szobaleá- 
nyát Ölte  meg.  3o-kán  minden  eddiginél  heve- 
sebb lön  a  tüzelés,  már  a  reggeli  órákban  nyolcz- 
vannál  több  golyó,  bomba,  tüzes  lapta  repült  be. 
Ezek  közöl  néhány  a  fejedelemasszony  lakosztá- 
lyába is  behatolt,  de  tetemesebb  kár  nélkül. 

Caprara  látván,  hogy  lövegei  a  várnak  nem 
ártanak,  míg  ellenben  a  védők  tüzelései  jelenté- 
keny pusztítást  tesznek  hadaiban ,  april  elején 
azon  mesterkedék,  hogy  az  árkok  vizét  lecsapol- 
hassa. Egy  sánczból  sikerült  is  az  árokhoz  köze- 
lednie, s  a  partokat  megfúrván,  a  vizet  egy  sing- 
nyire leapasztani.  De  egy  bátor  hajdú  az  árkon 
átúszott,  a  lyukat  egy  zsák  gyapjúval  s  földdel 
betömte,  a  kast,  mely  a  lyukat  vedé,  eltávolította. 
A  tábornok  evvel  sem  boldogulván,  újra  megkez- 
deté  a  tüzelést,  különösen  Ilona  palotáját  tűzvén 
ki  czélpontul.  Egy  bomba  april  14-kén  Gyürky 
lakását  egészen  összerombolta ;  egy  másik  a  feje- 

delemasszony  fogadó  termébe  hatolt  s  annak  bol- 
tozatját is  beszakasztotta ;  mert  míg  elébb  csak 
60  és  120,  most  már  170  és  190  fontos  bombákat 
is  szórtak  be.  A  várbeliek  nem  csak  a  tüzelést 
emberül  viszonozták,  hanem  többször  ki  is  törtek 
a  sánczokban  lévő  ellenségre. 

E  közben  az  ellenség  több  ízben  trombitáso- 
kat küldött  a  vár  alá,  hogy  annak  védeit  újabban 
is  feladásra  szólítsa,  vagy  legalább  az  Őrsöket  el- 
csábítsa ;  de  hasztalan,  minden  ilyféle  kísérlet  ke- 
mény tüzeléssel  hiúsíttatott  meg.  Ez  történt  kü- 
lönösen april  2Ő-kán,  miért  Caprara,  haragjában 
egész  napon  s  éjen  át  tüzes  golyókkal  s  bombák- 
kal löveté  a  vár  épületeit.  27-kén  hasonló  kitar- 
tással folyt  a  tüzelés.  Virradatkor  egy  190  fontos 
bomba  Juliánka  kisasszony  lakszobájának  bolto- 
zatát szakasztotta  be  és  hányta  szét.  Szerencsére 
Ilona,  mióta  a  tüzelés  palotáját  vette  czélpontul, 
a  szokott  lakszobákból  gyermekeivel  együtt  biz- 
tosabb helyiségekbe  költözött. 

Nagy  örömmel  láták  a  várbeliek  e  napon, 
hogy  Munkács  városából  számos  társzekér  indult 
ki,  mi  az  ostrom  megszűnésére  látszék  mutatni. 

Sejtelmök  teljesedett:  az  ellenség  még  azon  éjen 
kivoná  sánczaiból  a  löszereket,  és  ott  lévő  készü- 
leteit felgyújtván,  a  vár  alól  tovaszálla,  csak  lovas 
hadát  hagyván  némi  távolságra  ostromzárúl.  A 
várbeliek  mindjárt  28-kán  nyilvános  hálaimát 
mondtak  megszabadultokért.  Az  egész  ostrom 
alatt,  mely  keményebben  márczius  12-kétöl  april 
végéig  folyt,  mintegy  hét  száz  nagy  bomba  repült 
be  a  több  százakra  menő  tüzes  és  száraz  golyók, 
kövek  és  egyéb  ártó  szerek  mellett.  Ezek  Összesen 
csak  hat  embert  öltek  meg ;  ugyanannyi  esett  el  a 
kitörések  alatt ;  a  sebesültek  száma  mintegy  két- 
szer annyira  ment. 

Mihelyt  a  várbeliek  meggyőződtek,  hogy  az 
ellenség  elszállása  nem  puszta  csel,  az  őrség  azon- 
nal a  sánczokba  ment  s  azokat  elrontotta.  Május 
i-jén  Ferencz  úrfi  is  kiment  az  örséggel  s  a  várat 
megkerülte.  Visszatérte  után  pedig  a  kapitányo- 
kat és  hadnagyokat  maga  elébe  rendelvén,  hűsé- 
güket s  fáradságokat  szépen  megköszönte  '). 


')  Dobay  Zsigmond  naplója.  Közli  Thaly  Kálmán  a 
m.  akadémia  által  kiadott  Történelmi  Emlékekben.  írók  23, 
41 5.  kövv. 

XVI. 

Ilona  az  ostrom  alatt  is  több  ízben  küldött 
követeket  s  leveleket  férjéhez  s  fogadta  az  övéit. 
Letenvei  Márton  a  két  év  alatt,  a  meddig  az 
ostrom  s  a  zárlat  tart  vala,  kilenczszer  járt  ki  s 
be  Munkácsra  s  onnan  TökÖlyihez  levelekkel.  A 
vármezőn  át  az  erdőig  többnyire  négy  kézláb 
mászva,  bukdácsolva  kerülhette  csak  el  az  őrsök 
szemeit ').  Okolicsányi  András  május  9-kén  úr- 
néja  parancsából  Lengyelországba  indult  némi 
üzenettel  a  királyhoz  s  ékszerei  egy  részének  el- 
adása végett.  E  hó  29-én  nagy  ünnepély  volt  a 
várban:  annak  úrnéja  nevenapját  tartá.  Ilona  a 
várban  lévő  valamennyi  főrendeket  és  tiszteket 
megvendéglé.  Ezek  gyülekezetében  gyermekei, 
némi  ajándékokat  mutatva  be,  elébb  a  kilencz 
éves  Ferencz,  utána  s  mintegy  neki  válaszolva,  a 
tizenhárom  éves  Juliánka  hosszú  költeménvt  sza- 


*)  Letenyei  Mártonné,  Dobozy  Mária  folyamodása  Rá- 
kóczy Ferenczhez.  1706-ban. 

valtak  el  anyjok  tiszteletére.  Ilona  e  verseket  sa- 
ját kezével  lemásolván,  utánok  a  következő  jegv- 
zetet  veté:  ,, Isten  soha  ne  adjon  anyának  jobb 
gyermekeket  mint  ezek  még  eddig  az  ideig  voltak ; 
mert  soha  sem  tapasztaltam  egvebet  bennek  az 
igaz  szeretetnél  s  engedelmességnél  hozzám  sem- 
minemű változásokban.  Egymáshoz  igaz  atvafi 
szeretettel  voltak.  Ha  tovább  is  hozzám  és  az  én 
édes  uramhoz  abban  megmaradnak:  vesznek  ju- 
talmat mitőlünk,  Istentől  áldást  s  adnak  jó  példát 
az  világ  fiainak"  '). 

Egy  hónappal  ezen  ünnepély  után  (jun.  24.) 
Jánoky  Zsigmondtól  levél  érkezett  a  fejedelem- 
asszonyhoz,  melyben  szabad  jövet  s  menetet  kér, 
mert  némi  ajánlatokkal  volna  küldve  a  császáriak 
részéről.  Kivánata  megadatott  s  a  várúrné  nevé- 
ben június  26-kán  a  váron  kivül  felvont  sátorok- 
ban Sándor  Gáspár  és  Absolon  Dániel  fogadta 
öt ;  de  ajánlatai  elutasíttattak. 

Az  őrség  azontúl  is  számos  hadjáratot  inté- 
zett a  vidéken  lévő  labanczok  ellen;  július  havá- 


')  Thaly  Kálmán  közlése  cm,  h.   1 3  (., 


—     79     - 

ban  pedig  fegyveresen  védte  az  aratást,  melynek 
gyümölcsével  aztán  a  vár  bőségesen  elláttatott. 
A  pénzt  erre,  miután  elfoglalt  javaiból  mi  sem 
folyt  be,  a  Lengyelországba  küldött  Megyery  Gá- 
bor által  elárusított  ékszerekből  szerzé  meg  Ilona. 
A  portvázások  alatt  számos  labancz  esett  foglyul, 
kiket  Ilona  azonnal  a  maga  hűségére  esketett. 
Október  hava  avval  telt,  hogy  a  várat  borral  is 
ellássák.  Egv  csapat  pedig  Lengvelország  széléig 
hatolt  posztót  vásárlani  az  őrség  téli  ruházatára  ; 
mert  Tökölyinek  most  sem  szolgálván  a  szeren- 
cse, a  jövő  télre  újabb  ostromot  várt  magára  a 
vár  népe.  Ettől  félve  Nádasdyné,  kinek  férje  az 
ostrom  alatt  betegségben  meghalt,  a  várból  Sem- 
seynével  együtt  kiköltözött. 

Ilona  az  ellentállásra  most  is  erősen  eltö- 
kélve, hogy  eleség-  s  védszer-készleteit  még 
többre  szaporíthassa,  Görgey  Imrét  és  Absolon 
Dánielt  újabban  is  ékszerek  eladására  küldte  Len- 
gyelországba. A  követek  egyenesen  a  királyhoz 
és  királynéhoz  voltak  utasítva.  A  lengyel  királyné, 
midőn  férjével  1 683  őszén  Magyarországon  ke- 
resztül hazatért,   önként  ajánlá  közbenjárását  a 

bécsi  udvarnál  a  fejedelemasszonynak.  Igen  való- 
színű, hogy  most  ezért  folyamodott  Ilona.  S  ö 
Felségeik,  most  is  konyes  szemekkel  ajánlák  neki 
és  férjének  jóakaratjokat  s  igaz  atyafiságokat. 
Szóltak  a  követek  a  lengyel  udvarnál  lévő  fran- 
czia  követtel  is,  de  mi  sikerrel,  nem  tudom.  Egy- 
szersmind azon  ékszereket  is  elzálogosíták  néhány 
ezer  tallérban  a  lengyel  királynénál,  melyeket  a 
múlt  évek  valamelyikén  XIV.  Lajos  király  kül- 
dött volt  Ilonának  ajándékul l). 

E  követség  megtérte  után,  november  máso- 
dik felében,  gróf  Caraffa  császári  tábornok  két  le- 
vele által  újabb  kísérleteket  tőn  Munkács  asszo- 
nyánál, az  utóbbikhoz  menlevelet  is  csatolván  a 
hozzá  küldendő  követek  számára.  Ilona  Sándor 
Gáspár  és  Sulyok  János  urakat  küldé  hozzá,  kik 
azonban  semmit  sem  végezhettek. 

Az  ostromzár  az  egész  1687-ki  évben  is  tar- 
tott. Tudósításunk  azonban  nincs  az  események- 


')  Dobay  Zsigmond  naplója  1686-ból.  Thaly  Kálmán 
közleménye  a  Magy.  Történ.  Emlékek  XXIII.  kötetében. 
Nagy  Iván:  Tökölyi  i6g3  és  1694-ki  naplói.  Tört.  Emi. 
XV,  55. 

röl.  Csak  azt  tudjuk,  hogy  Ilona  reményei  a  sza- 
badulásra mindinkább  tünedeztek.  A  töröknek  ez 
évben  is  szenvedett  nagy  vereségei  után  Lothrin- 
geni  Károly  herczeg  Erdélyt  is  Leopold  hűségére 
hódoltatta.  TÖkölyi  onnan  is  kiszorulván,  ezentúl 
jobbára  a  Dunán  tul,  Szerbországban  tölte  ide- 
jét, hol  hadainak  maradványai  Poserolcza  (Passa- 
roviczj  táján  nyertek  szállásokat.  Valószínűleg 
férjének  e  reménytelen  helyzete  indítá  Ilonát, 
hogy  Ferencz  fia  ügyében  Izdenczy  főrendü  szol- 
gáját a  lengyel  királyhoz  utasítsa.  E  követségjá- 
ratból mindazáltal  csak  annyit  tudunk,  hogy  a 
király  kedvező  választ  adott  a  fejedelemasz- 
szonynak  '). 

XV. 

Az  ostromzárnak  már  második  éve  folyt,  mi- 
dőn a  várbeliek,  kivált  a  pénzben  mindinkább 
megfogyatkozván,  magok  is  levél  s  követség  ál- 
tal sürgették  a  fényes  kapu  segedelmét.  Az  igére - 


l)  A  lengyel  király  levele  Ilonához.  Dat.  in  arcé  Zol- 
kieviensi  7-a  maji  1687. 

Horváth.  Zrinyi  Ilona.  6 

tek  nem  is  hiányzanak:  a  szultán  Ilona  számára 
is  küldött  athnámét,  védelmi  levelet ').  TÖkölyi 
szinte  mindent  elkövetett,  hogy  nagyobb  erőt 
nyerhessen  parancsa  alá,  melylyel  nejének  segé- 
lyére siethessen.  De  a  török  veszteségei,  melye- 
ket ez  évben  Mohácsnál,  Eszék  és  Eger  eleste 
által  újabban  szenvedett,  gondolni  sem  engedtek 
Munkács  megsegélésére,  s  TÖkölyi  helyett  1688 
elején  az  eperjesi  mészárlatokról  elhírült,  már 
csak  neve  által  is  iszonyatot  keltő  Caraffa  tábor- 
nok új  sereggel  jelent  meg  Munkács  alatt,  s  most 
azon  biztos  reménynyel,  hogy  a  mit  eddig  erő- 
szak s  fenyegetés  a  hősies  lelkű  asszonytól  ki 
nem  csikarhatott,  fondorlat  s  árulás  által  a  várat 
elvégre  hatalmába  ejti. 

TÖkölyi,  látván  a  török  hatalom  sülyedését 
s  már-már  kétségbeesve,  hogy  a  maga  ügyeit 
annak  segélyével  jobbra  fordíthassa,  a  múlt  nyár 
folytában  egy  levelet  írt  vala  Ilonához,  melyben 
ötfelhivá,  küldené  udvari  papját  Rómába  s  adatná 


l)  Vico:  De  rebus  gcstis  Ant.  Carafla  Lib.  III.  Cap.  I. 
és  Tökölyi  alább  említendő  1 691 -ki  levele  Ilonához. 

elő  a  pápának :  ha  ö  Szentsége  a  császártól  reá 
nézve  kedvező  feltételeket  eszközölne  ki,  ö  nem- 
csak maga  kész  lenne  a  katholika  vallásra  áttérni, 
hanem  erre  hitsorsosait  is  ügvekezni  fog  reábirni. 
A  levél  jegyekben  volt  írva,  s  Ilona  a  megfejtés- 
sel maga  bajlódni  röstelvén,  e  munkát  meghitt 
emberére,  Absolon  Dániel,  férje  kanczellárjára 
bízta. 

Absolon,  a  buzgó  lutheránus,  elszörnyedve 
olvasá  a  szándékot,  melyre  urát  a  szerencsétlen- 
ség tántorítá  s  elhatározta  magát,  hogy  a  vár  el- 
árulásával  elözendi  meg  urának  a  vallás  ellen  ter- 
vezett árulását.  Óvatosan  közié  a  titkot  hitsorso- 
sával,  Radics  Endre  várkapitánynyal  s  öt  is  a 
maga  értelmére  indította.  Együtt  írtak  aztán  Ca- 
raffának,  hogy  ők  hajlandók  feladni  a  várat,  ha 
feltételeik  elfogadtatnak  s  tervok  végrehajtására 
pár  hónap  engedtetik.  Caraffa  örömmel  megegye- 
zett a  kívántakban  s  megadta  a  biztosítást.  Az 
összeesküdtek  ezóta  az  eleséget,  mely  még  fél 
évig  is  eltarthat  vala,  mind  pazarabb  kézzel  osz- 
togaták  az  őrség  közt ;  sőt  annak  egy  részét  el  is 
rejtették.  Ennyire  menvén  az  árulás,  Radics  a  fe- 

nyegetö  szükséget  feljelenté  asszonyának,  taná- 
csolván neki,  gondolkodnék  idején  biztosítani  ma- 
gát, gyermekeit,  hü  örségét,  mig  maga  szabhatná 
meg  a  feltételeket,  különben  a  tél  végén,  eleség 
hiánya  miatt  kénytelen  lesz  kegyelemre  feladni  a 
várat '). 

E  fondorlattal  egy  időben  érkezett  Ilonához 
egy  levél  Caraffától,  ki  Eger  megvétele  után  egy 
hadosztálylyal  Munkács  felé  indulván,  újév  nap- 
ját Tokajban  tÖlté.  Caraffa  a  jóakaró  barát  hang- 
ján irá  a  fejedelemasszonynak,  miképen  ,,a  török 
hatalma  végkép  lehanyatlott,  Magyar-,  Erdély-  s 
Tótország  igája  alól  felszabadíttatott ;  József  a 
magyarok  megegyeztéböl  örökös  királynak  koro- 
náztatott ;  a  levert  töröknek  elég  gondot  ad  Ön- 
magát védelmeznie ,  nemhogy  másnak  adhatna 
segélyt,  már  békeért  is  könyörög,  de  a  császár  60 
ezernyi  diadalmas  seregével  nem  akar  megálla- 
podni szerencsés  hadjárataiban.  Kérdezé  öt,  hogy 
egymaga,  egy  várra  szorulva,  a  segély  minden 
reményétől  megfosztva,  akarja-e  tovább  is  foly- 


')    Histoire  des  Rűvolutions  de  Hongrie  1,  38i. 

tatni  a  háborút?  Férjének  egykor  hatalmas  se- 
rege, néhány  százra  leolvadva,  éhen,  rongyosan 
sanyarog;  egyéb  hívei  a  vérpadon  hullottak  el, 
vagy  börtönökben  senyvednek.  A  töröknek  ma  már 
gúnynyá  vált  védlevelében  bízik-e?  Hallja,  hogy 
TÖkölyinek  esküvel  fogadta  légyen  a  vár  megvé- 
dését, mig  általa  megsegíttetnék.  De  gondolja 
meg,  hogy  ez  királya  iránt  teszi  lázadóvá.  Mint 
keresztény  s  lovagias  férfiú  inti  őt,  hallgassa  meg 
tanácsát :  előzze  meg  a  kénytelenséget  s  felhagy- 
ván az  ellentállással,  bizza  hanyatló  szerencséjét 
a  császár  kegyelmére,  nehogy  gyermekeinek,  a 
fényes  Rákóczy-ház  sarjainak  inkább  mostohája 
mint  anyja  legyen." 

XVI. 

Ilonának  ez  volt  életében  második,  legsúlyo- 
sabb megpróbáltatása,  mert  ismét  gyermekeinek 
és  szeretett  férjének  érdekei  közt  kell  vala  válasz- 
tania. Ha  férjére  gondolt,  azon  választ  szerette 
volna  ezen  levélre  is  adni,  melyet  két  év  előtt 
Caprara  felszólítására  küldött ;  mert  attól  tartott, 
hogy   Munkács   feladásával   férjének   ügyei   még 

rosszabbra  fordulnak.  S  e  mellett  hősies  lelkét  a 
szégyen  érzelme  hatotta  át,  midőn  arra  gondolt, 
hogy  a  Caprara  ellen  annyi  kitartással  megvédett 
várat  most  a  védelmet  meg  sem  kisértve  adja  fel. 
Majd  Radics  jelentése,  hogy  a  várat  nem  sokára  éh- 
ség fenyegeti,  s  a  kényszerű  feladás  következtében 
gyermekeinek  sorsa  villant  meg  lelke  előtt.  Gyön- 
géd lelkiismerete  már  öescsének  balsorsa  miatt  is 
önmagát  vádolá ;  hogyan  vehette  volna  lelkére, 
hogy  férje  iránti  szerelme  miatt  gyermekei  jövő- 
jét megrontsa,  a  Rákóczy-házat  is  a  Zrínyiek  sor- 
sára juttassa?  E  lelki  hánykódásai  közt  halogatás- 
ban vélt  módot  találhatni  az  egyenes  válasz  ki- 
kerülésére. ,,Ö  nem  vonakodik  tovább  —  igy 
szólt  válasza  —  feladni  a  várat ;  de  egyenesen  a 
császárral  kivan  alkudozni."  —  Ez  fölösleges,  vá- 
laszolá  a  tábornok,  neki  teljes  hatalma  van  a  csá- 
szártól megkötni  az  alkut,  s  ö  minden  méltányos 
feltételt  kész  elfogadni. 

A  fejedelemasszony,  mindenekelőtt  időt 
óhajtván  nyerni  s  nem  hivén,  hogy  Caraffa  a 
rendkívül  hideg  télben  is  megfogja  tenni  a  hadjá- 
ratot, azt  válaszold,  hogy  jöjjön  hát  Munkács  alá, 

ö  hajlandó  az  alkura;  s  midőn  Caraffa  január 
io-ke  táján  megjelent,  kiüzené  neki,  hogy  csak 
addig  legyen  türelemmel,  mig  a  férjéhez  küldött 
követek  ennek  válaszával  megérkeznek.  De  Ca- 
raffa tudván,  hogy  Tökölyi  néhány  ezernyi  had- 
dal Nagy-Váradnál  telel  s  csak  a  töröktől  vár 
némi  segélyt,  hogy  a  befagyott  Tiszán  keresztül 
hatolva  Munkács  felmentésére  siessen,  Radics  és 
Absolon  ajánlatára  támaszkodva  visszaizen,  hogy 
Tökölyi,  lázadása  miatt,  már  polgári  halott,  s  vele 
érintkezni  is  tilos.  Még  egyszer  inti  Ilonát,  gon- 
doljon gyermekeire  s  ne  mulaszsza  el  a  császári 
kegyelem  perczeit  felhasználni. 

Ilona,  lehetetlennek  látván  a  további  halo- 
gatást, tört  szívvel  végre  meghajolt,  s  a  követ- 
kező napon,  január  14-kén  a  feltételek  felett  al- 
kudozni küldé  ki  követeit,  kik  aztán  még  az  nap 
a  következő  ultimátummal  tértek  vissza.  A  vár- 
belieknek teljes  bűnbocsánat  biztosíttatik,  de  azon 
feltétel  alatt,  hogy  a  császárnak  hűséget  s  Tökö- 
lyitöl  végleges  elszakadást  esküdjenek.  A  fejede- 
lemasszony Bécsben  teljes  szabadságban  fog  lakni, 
de  a  császár  engedelme  nélkül  onnan  nem  távoz- 

hátik.  Minden  ingó  s  ingatlan  javak,  melyek  az  ár- 
vák Örökségéhez  tartoznak,  vissza  fognak  adatni ; 
de  Munkács  és  Sz.  Miklós  ügve,  minthogy  a  ko- 
ronához tartozóknak  állíttatnak,  a  további  királvi 
elhatározásig  függőben  marad.  A  fejedelemasz- 
szony  jegy-  és  nász-javait  s  jogait  vagy  egyenér- 
tékű javakban  vagy  évi  kamatokban  ki  fogja 
nyerni ;  ékszereit,  melyeket  hittel  állitand  saját- 
jainak, visszakapja.  De  az  árvák  javait  a  királyi 
biztosoknak  adja  át,  mert  azok  fögondnoksága 
ezentúl  magát  ö  Felségét  illeti ,  ki  azt  tetszése 
szerint  ruházandja  valakire.  Ellenben  Tökölvi 
ingóságai,  kivált  a  töröktől  nyert  athname,  véd- 
levél l),  kiszolgáltatandók.  A  vár  átadását  TökÖ- 
lyinek,  ki  kegyelmet  vesztett  lázadó  s  polgári  ha- 
lott, megizenni  nem  szabad.  E  feltételek  a  követ- 
kező napi  10  óráig  elfogadandók  s  pontosan  meg- 


')  Az  athname  kiadására  különös  súlyt  fektetett  Caraffa; 
azt  mindazáltal  még  sem  kaphatá  kezébe;  Ilona  tudtán  kivül 
egy  láda  rejtekébe  zárta  volt  azt  Tökölyi.  E  ládát  Bécsbe, 
onnan  utóbb  Törökországba  is  magával  vitte  Ilona,  s  bámul- 
tára  abban  találta  azt  akkor  férje.  Babocsai :  Fata  Tarcza- 
liensia.  Rumynál:  Monum.  Hungar.  I,  io3. 

tartandók,  különben  érvényüket  vesztik.  Caraffa, 
mint  ö  Felsége  teljhatalmú  biztosa,  azok  megtar- 
tását becsületszavára  s  keresztényi  hitére  ígéri '). 
Midőn  a  követek  e  végfeltételekkel  visszatér- 
tek, azok  megértésére  az  összes  őrség  gyűlésre 
szólíttatott,  melyben  a  gyermekeitől  környezett 
fejedelemasszony  maga  elnökölt.  Az  első  ponto- 
kat, melyek  Ilona  és  gyermekei  szabadságát  és 
javait,  ugy  szinte  az  egész  várnépét  is  biztosíták, 
örömében  ujjongva  fogadá  a  tömeg;  de  midőn  a 
TÖkÖlyit  sújtó  pontokra  került  a  sor,  csönd  és 
néma  bánat  szállta  meg  a  gyülekezetet.  Ilona  ar- 
czát  halálsápadság,  majd  a  harag  pírja  borítá  el. 
Ott  álla  néhány  perczig  mozdulatlanul :  a  férje 
miatti  fájdalom,  az  anyai  szeretet,  a  nemzetségi 
büszkeség  küzd  vala  lelkében,  mig  végre  könyei 
megeredvén,  e  szavakban  tört  ki:  ,,Hát  annvira 
jutottam,  hogy  szivem  uram  kárhoztatását  enma- 
gamnak  kell  aláírnom  !"  2) 


')  Dat.  in  castris  Caesareis  ad  iMunkács'positis  die  14-a 
Januarii  1688.  * 

2)  Vico,  Caraffa  titkára:  De  reb.  gest.  C.  Antonii  Ca- 
raffa, i.  h. 

A  szerződés  aláiratott ;  a  várba  harmad  na- 
pon, január  17-kén,  német  őrség  vonult  be.  Há- 
rom hét  múlva  megérkezett  Leopold  császárnak 
a  szerződést  megerősítő  levele1),  melyben  ren- 
deli, hogy  mivel  a  fejedelemasszony  gyermekei- 
vel Bécsbe  menni  köteles,  ha  uti  költsége  nem 
volna,  a  felső-magyarországi  kamara  e  végre  két 
ezer  forintot  küldjön  neki.  Mig  a  leltár  már- 
czius  20-kán  elkészült,  Ilona  a  várban  maradt. 
TökÖlyi  értékesebb  fegyverei,  arany,  ezüst  szerei, 
lószerszámai  s  más  ingóságai  részint  az  udvarhoz, 
részint,  beolvasztás  végett,  a  nagybányai  pénzver- 
débe küldettek.  Néhány  szép  darabot  Caraffa  tar- 
tott meg  magának.  Az  összeírás  szerint  Ilona  in- 
góságai, drága  köves  arany  ékszerekben  28,735, 
ezüst  nemüekben  12,768,  köntösök-  s  más  ha- 
sonnemüekben  7020,  drága  fegyverekben  7700, 
lószerszámokban  14,250,  s  mind  ezek  összesen 
70,476  forintra  becsültettek.  Ezek  birtoka  a 
capitulatio  által  biztosíttatott  ugyan  Ilonának, 
egyelőre  mindazáltal  a  kassai  kamaránál  tétettek 


')  Dátum  Viennae  i-a  mens.  február.  1688. 

le  !).  Ilona  ezután  rangjához  illő  fegyveres  kiséret 
alatt  gyermekeivel  együtt  Bécsbe  utazott. 

XVII. 

Itt  egy  újabb  fájdalmas  jelenet  várta  öt.  Kol- 
lonics  cardinál  s  bécsi  püspök,  kit  Leopold  a  Rá- 
kóczy gyermekek  gyámjául  nevezett,  a  tizenegy 
éves  Ferenczet  anyja  keblétől  elszakasztva,  a  prá- 
gai, utóbb  a  neuhausi  jezsuitákhoz  adta  neve- 
lésbe ;  Juliánná  leányát  pedig  az  Orsolya-szüzek 
bécsi  klastromába  záratta.  Ide  vonult  aztán  maga 
Ilona  is,  hogy  legalább  egy  tető  alatt  legyen  ser- 
dülő leányával.  Ez  volt  ezentúl  egyedüli  vigasza 
a  zárda  magányában  ;  mert  sem  fiát  nem  láthatta, 
sem  férjével  nem  közlekedhetett.  Csak  igen  ritkán 
s  lopva  válthatott  vele,  a  franczia  követ  vagy  a 
torok  ügyvivők  által  egy-egy  levelet.  S  ha  a  jó 
szerencse  még  ezután  nem  hozand  a  levéltárak 
rejtekeiből  egynémit  napvilágra,  nem  is  birunk 


l)    A   Munkácsban    talált    ingóságok   leltára.    Dat.    in 
arcé  Munkács  20-a  mens.  martii  1688. 


Ilonának  e  zárdában  töltött  négy  életévéből  más 
adatot,  mint  férjének  1691-ben  april  23-kán  kelt 
levelét,  válaszul  Ilonának  egy  iratára,  melyben 
öt  tudósítá,  hogy  Juliánná  leányát,  a  már  tizen- 
kilencz  éves,  virágzó  hajadont  Aspremonti  és 
Reckheimi  gróf  Gobert  Ferdinánd  osztrák  tábor- 
nok a  múlt  évben  nőül  kérte,  s  miután  a  leány 
iránta  szinte  hajlamot  érez,  eljegyzésükben  meg 
is  egyezett.  „Ha  Isten  Aspremont  uramnak  ren- 
delte Juliánkát  —  válaszolá  Tökölyi,  —  arról  én 
is  mit  tehetek ;  megvallom,  kívántam  volna  ma- 
gát örömit  látnom,  s  e  végett  férjhez  menését 
ennek  a  nyári  táborozásnak  kimenetelére  elha- 
lasztani ;  kérlek  azért,  tudósíts  gyermekeid  álla- 
pot járói."  A  menyekzöt  azonban,  Tökölyi  óhaj- 
tása szerint  elhalasztani  nem  lehetett.  Aspremont 
június  24-kén  (1691-ben)  vezette  Juliannát  az  ol- 
tárhoz, melynél  Kollonics  cardinál,  a  menyasz- 
szony  gyámja  maga  végezte  az  esketési  szer- 
tartást '). 


')    Több    levél    Aspremonttól    barátaihoz    s    ezektói 
hozzá. 


-     q'3     - 

Tökölvi  sorsa,  midőn  Ilonához  az  említett 
levelet  irá,  némileg  kedvezőbb  fordulatot  nyert 
volt.  Köprili  Musztafa,  a  tudománykedvelő,  ha- 
daiban szigorú  fegyelmet  tartó  hadvezér,  meg- 
lévén győződve,  hogy  TÖkölyi  még  hasznos  szol- 
gálatokat tehet  a  hanyatló  török  hatalom  gyara- 
pítására, nagyobb  figyelmet  kezd  vala  reá  fordí- 
tani, mint  néhány  év  óta  nagyvezér-elődei.  Az  ö 
tanácsa  szerint  állapítá  meg  1690-ben  a  hadjárat 
tervét  is,  mely  szerint  míg  maga  az  Aldunánál 
vala  működendő,  TÖkölyi,  kinek  kuruez  hadait 
tíz  ezernyi  török  sereggel  szaporítá,  Erdélybe 
törjön.  TÖkölyi  emberül  megfelelt  a  bizodalom- 
nak.  Az  augusztus  21 -kén  vívott  zernyesti  ütkö- 
zetben nem  kisebb  ügyességgel  mint  szerencsé- 
vel szép  győzedelmet  nyert  Heissler  tábornok 
számra  egyenlő  seregén.  Teleki  Mihály,  ki  négy- 
öt ezernyi  erdélyi  haddal  vett  részt  a  csatában, 
ott  halálát  találta ;  Heissler  pedig  Doria  ezredes- 
sel TÖkölyi  foglyává  lett,  ki  aztán  Szeben  mel- 
letti táborában  országgyűlést  tartván,  magát  Er- 
dély fejedelmévé  választatta. 

TÖkölyi  még  ugyanazon  őszön  kiszoríttatott 
ugyan  Erdélyből ;  de  annyi  nyeresége  még  is  ma- 
radt e  hadjárathói,  hogy  legalább  nejét  kiszaba- 
díthassa. Heisslerért  és  Doriaért  nagy  összegeket 
igért  neki  a  bécsi  udvar ;  ö  azonban  csak  neje  sza- 
badságának árán  akarta  elbocsátani  foglyait.  Az 
ö  szabadulásával  foglalkozik  jobbára  TökÖlyi  em- 
lített levele  is.  „Édes  feleségem,  úgymond,  hogv 
régen  nem  vetted  levelemet,  azt  ne  az  én  idegen- 
ségemnek, hanem  az  időnek  tulajdonítsad."  Pa- 
naszkodik, hogy  a  nagyvezér  mind  eddig  nem 
engedte  Heisslert  és  Doriát  érette  elbocsátani,  „s 
mig  ezeknek  dolga  végződik,  sem  magok  a  rab- 
tisztek, sem  ő  Felsége  generálisa  nem  engedték 
emberét  vagy  levelét  Ilonához  menni ,  mi  neki 
elég  fájdalmára  van".  E  miatti  boszuságában  ő 
sem  engedi  meg  ezentúl  Heisslernek,  hogy  fele- 
ségéhez írhasson,  s  kényelméről  sem  fog  annyira 
mint  eddig  gondoskodni.  ,,Ezt,  u.  m.,  mindHeiss- 
lernénak  mind  egyéb  atyjokíiainak  értésekre  ad- 
hatod. Ha  pedig  azt  akarják,  hogy  jól  accomodál- 
juk  s  az  irást  s  emberek  járását  megengedjük, 
nyerjenek  neked  is  engedelmet  az  udvarnál,  hogy 

állapotodról  írhass  és  emberedet  hozzám  küld- 
hesd,  ki  által  én  is  izenhessek.  Egyébiránt  is  ö 
Felsége  assecuratiója  által  jöttél  ki  Munkácsból 
és  nem  is  tartathatnál  másként  is  azokhoz  hason- 
lónak, kiket  fegyverem  utján  és  harczon  adott 
isten  kezembe.  Magadat  ne  emészd,  bízzál  isten- 
ben, légy  jó  reményben,  visel  isten  s  én  is  gon- 
dot reád." 

Szabadulásának  siettetése  végett  tanácsolja 
neki,  eszközölne  ki  magának  az  udvartól  enge- 
délyt, hogy  a  maga  szolgáját  s  evvel  egy  törököt, 
ki  vagy  az  ott  lévő  török  rabok,  vagy,  mi  jobb, 
a  török  követek  emberei  közöl  lenne,  küldene  le 
hozzá ,  TökÖlyihez.  De  elindulta  előtt  maga  is 
lenne  vele  szemben  s  forgatná  mind  szóval  előtte, 
mind  a  vezérekhez  általa  küldendő  levélben,  hogy 
a  török  nemzet  neki,  Ilonának  is,  athnámét  adott, 
mely  mellett  Munkácsot  annyi  ideig  tartotta,  s 
hűségéért  mindenét  elvesztette.  Ne  cselekedjenek 
tehát  hitök  s  athnáméjok  ellen,  s  legalább  Heiss- 
ler  és  Doria  kicseréltetését  ö  érette  ne  gátolják. 
Szabna  erre  a  vezérnek  határidőt,  mely  alatt  a 
kicserélés  megtörténnék.  Jelentse  ki,  hogy  Isten 

s  világ  előtt  a  vezér  fog  számot  adni,  mert  o  lesz 
oka,  ha  a  török  nemzet  hitele  elvesz  s  példáján 
mások  is  tanúinak.  írjon  e  mellett  neki,  Tökölyi- 
nek,  is  egy  levelet,  melyet  a  vezérnek  is  megmu- 
tathasson ;  forgassa  ebben,  mennyit  biztatta  öt  a 
török  nemzet  hitével,  s  hűségéért  mégis  mire 
jutott. 

Gondoskodott  TÖkölyi  már  arról  is,  hogy 
Ilona  megszabadulván,  fejedelmi  fényben  élhes- 
sen Törökországban.  E  végett  írja  levele  végén, 
ha  isten  megszabadítja,  vegyen  huszonnégy  po- 
hárból, harminczhat  tálból  s  ezekhez  tartozó 
egyéb  darabokból  álló  asztali  ezüst  szereket.  S 
írja  meg,  találhatni-e  Bécsben  és  mi  áron  babos 
szekeres  lovakat ;  s  egy  főrendéhez  illő  asszonyi 
öltözet  is  gyöngyből,  smaragdból,  rubinból,  gyé- 
mántból mennyibe  kerülne  ?  ,, A  pénzben  nem  lesz, 
u.  m.,  fogyatkozás,  csak  szabadítsa  meg  az  isten." 

E  levelet  TökÖlyi  Kalafatból  írta.  Midőn 
ugyanis  a  múlt  évi  októberben  Erdélyből  kiszo- 
ríttatott, a  bozai  szoroson  át  Oláhországba,  on- 
nan Nikápolyba  s  aprilban  Kalafatra  ment  hadai- 
val.   Ott  vesztegelt  még  májusban  is,    ott  adta 

meg  e  hónap  29-kén  a  vele  lévő  uraknak,  kapitá- 
nyoknak az  Ilona-poharát  ').  Ott  fogadta  június 
3 -kán  nagy  fénynyel  a  föszerdárt,  kivel  aztán  se- 
regestül OrsovasKaransebes  felé  indult.  Ez  utób- 
bik  helyen  Ilona  váltságdíja,  Heissler  tábornok 
meg  akart  szökni,  de  rajtkapatván,  szigorúbb  őri- 
zet alá  tétetett.  Augusztusban  Nándorfehérvárra, 
a  vezér  látogatására  ment,  onnan  pedig  Pancso- 
vára  visszatérvén,  egészen  Gyuláig  portyázott.  A 
telet  aztán  Poserolczán  (Passaroviczen)  tölte,  an- 
nak vidékén  telepítvén  meg  hadait  is  téli  szállásra. 

XVIII. 

Megtörtént-e  mind  az,  mire  Tokölyi  levelé- 
ben nejét  utasítá,  bizonvtalan ;  csak  azt  tudjuk, 
hogy  a  török  megszűnt  tovább  ellenzeni  Ilona 
kicseréltetését  a  fogoly  tisztekért.  Az  e  fölötti  al- 
kudozás 1691  végén  valahára  szerencsésen  befe- 
jeztetett. A  bécsi  udvar  is  megegyezését  jelenté 
ki ,   hogy  Ilona,   Heisslerért  kicserélve,   férjéhez 


i)  Történelmi  Emlékek  XXIII,  736. 

Horváth.  Zrínyi  Ilona. 


mehessen.  Doria  vakságául  hétezer  aranyat,  s 
hadai  ruházatára  fordítandó  néhány  vég  posztót 
kötött  ki  Tokölyi.  A  fejedelemasszony  megszaba- 
dultának  hírét  már  január  i  5-kén  megvitte  Pose- 
rolczára  TökÖlyi  egy  szolgája,  ki  Bécsben  járt 
vala.  De  6  maga  nem  annvira  a  zord  téli  idö  s  az 
utak  járhatlansága  miatt,  mint  hogy  a  Munkács 
átadásakor  lefoglalt,  hetven  ezer  forint  értékű  in- 
góságait s  nászajándokát,  melyek  birtoka  neki  a 
Caraffával  kötött  szerződés  által  biztosíttatott,  el- 
végre kinyerje,  még  néhány  hétig  Bécsben  idö- 
zék.  Ezen  ingóságok  hiteles  jegyzéke  kiadatott 
ugyan  számára l) ;  átvett  némi  ékszereket  is ;  de 
az  érték  nagyobb  része  iránt  csak  biztatásokkal 
tárták  öt,  állítólag,  mivel  az  ügyet  elébb  tár- 
gyalni kell  a  kamarán.  E  kormányszék  jul.  ió-án 
végre  azt  határozta,  hogy  minden  követelései  fe- 
jében Ötven  ezer  forinttal  elégíttessék  ki2). 

De  e  végzést  megvárnia  már  nem  volt  tü- 
relme Ilonának.  Szerelme  öt  az  annyi  évek  óta 


!)  Dat.  Feria  4-a  prox.  post.  dominic.   Septuages.  (ja- 
nuár 27.)  1692. 

2)  Egy,  Bécsből  1692-ki  jul.  17-kén  kelt  levél. 

nem   látott  férjhez  vonta.    Miután   tehát    kíván- 
sága, hogy  Ferencz  fiát  is  magával  vihesse,  meg- 
tagadtatott,  gyermekeitől  elbúcsúzván,  daczolva 
a  felette  zord  téllel,   január  második  felében,  csá- 
szári had  fedezete  alatt  Magyarországba  indult. 
Február   elsején  érkezett  Tokajba.  Itt  ülte  meg 
más  nap   a  Gyümölcsoltó  Boldogasszony  Ünne- 
pét l).  Jogainak  s  javainak  szorgalmazása  e  vidé- 
ken, melyet  egykor  sajátjának  mondhatott,  s  talán 
az  utak  járhatlansága  is  a  rendkívül  zordon  tél- 
ben, ugy  látszik,  huzamosabban  letartóztatta  öt, 
mert   csak   május   elején   érkezett  Karansebesre. 
Tökölyi  innen  jöttének  hírét  vévén,  Sándor  Gás- 
pár, Petróczy  István,  Madács  Péter,  Horváth  Fe- 
rencz  urak   s   egy   lovas  csapat  kíséretében  Új- 
Palánkig  ment  elejébe,  hol  május    i3-kán  reggel 
Ilona    is   megérkezett.    A   viszonlátás   megindító 
volt  a  viszontagságteljes  hét  év  után,  mióta  egy- 
mástól  elszakadtak.    Ilona    könyektöl    elborított 
szemei  alig  tudták  az  egykor  oly  szép  ifjú  férfiút 
felismerni  a  tábori  élet  sanyarai  által  megtörö- 

»)  Babocsay:  Fata  Tarczal.  Rumynál  Monum.  I,  uq. 

dÖtt  s  a  magához  hasonló  szakállas  urak  közt 
elébe  jövő  Tökölyiben  *). 

E  kön  vek  az  öröm  és  fájdalom  kÖnyei  lehet- 
tek egyszersmind ;  mert  a  mely  napon  látta  vi- 
szont férjét,  az  napon  hagyta  el,  jól  sejté,  örökre 
hazáját.  A  Dunán  átkelvén  az  éjét  már  Rámban, 
Szerbországban  tölte  férjével.  Itt  tiszteikedék  neki 
más  nap  az  elejébe  jött  mintegy  2  5oo  főnyi  egész 
kurucz  sereg,  mely  öt  aztán  ágyu-durrogás  közt 
kisérte  el  Poserolczára2). 

Poserolcza,  melynek  vidéke  több  apró  hely- 
séggel együtt,  hol  a  kurucz  had  tanyázott,  TÖkö- 
lyi  hatalma  alá  volt  rendelve ,  két  évnél  tovább 
lön  ezentúl  Ilona  lakhelye.  Tökölyi  e  helységet,  a 
Dunán  átcsapkodó  labanczok  megrohanásai  ellen 
biztosítandó,  árokkal  s  palánkozattal  vétette  kö- 
rül. A  helységben  lévő  legjobb  ház,  melyben  fér- 
jével megtelepedett,  kevés  kényelmet  nyújthatott 
ugyan  neki ;  de  nélkülözéseit  bőségesen  kárpótlá 
a  még  mindig   hőn  szeretett  férj  birtoka ;  oldala 


')  Babocsay  i.  h. 

2)  Almády  István  naplója.  Történ.  Emi.  írók XXIII,  733. 

mellett  ö  e  lakást  is  hamar  megszokta.  Miután  a 
franczia  követ,  Delora  márkgróf,  Fonton  titkárá- 
val egy  ideig  szintén  ott  lakott,  társalgásban  sem 
volt  épen  hiány.  Az  év  hadjárat  nélkül  folyván 
le,  valahára  Tökölyi  is  megpihenhetett  folytonos 
táborozásai  után,  s  hol  vadászni,  hol  a  Dunán 
hajókázni  vitte  nejét.  Alkalmilag  főbb  embereit 
lakomára  is  meghívta  udvarába,  mikor  aztán  zene 
és  táncz  sem  hiányzott,  melyben  a  főrendekkel 
Ilona  is  részt  vett.  Néha  egy-egy  menyekző  is 
tartatott,  például  Dózsa  Mihály  és  Kis  Péter  ud- 
vari tiszteké.  Tökölyi  ezeket,  neje  mulattatása  vé- 
gett, rendesen  ünnepélyességgel  ülette  meg.  Mi- 
ként egykor  Ilona  menyekzö-jén  Hosszúrétnél, 
még  a  koszorú  is  kitüzetett  s  honi  szokás  szerint 
versenyfutások  intéztettek.  A  tél  sem  múlt  el 
némi  szórakozás  nélkül.  Farsang  folytában  majd 
az  udvarnál,  majd  egyik  s  másik  förendünél  volt 
zene  és  tánczmulatság.  Ezt  jobbára  Ilona  maga 
rendezte,  hogy  némileg  felvidítsa  férjét,  ki  a  több 
éven  át  szabad  ég  alatt  töltött  téli  táborozások 
következtében  súlyos  köszvénybajokban  szenve- 
dett, melyekből  mind  haláláig  nem  épült  fel  többé. 

XIX. 


De  hontalansága  második  évében  borúsab- 
bakká lőnek  Ilona  viszonyai.  Mióta  Köprili  Musz- 
tafa  nagyvezér  a  szalánkeméni  ütközetben  (i 69 1) 
elesett,  az  egyre  változó  nagyvezérek  mind  keve- 
sebb figyelmet  fordítanak  Tökölyire,  s  még  ha- 
dának is  oly  szűken  szolgáltatták  ki  illetményét, 
hogy  gyakran  huzamosb  ideig  is  sajátjából  lön 
kénytelen  azt  élelmezni.  Ehhez  járult,  hogy  XIV. 
Lajos  franczia  király  is  igen  pontatlanul,  egv  idö 
óta  pedig  épen  nem  küldötte  meg  a  kikötött 
pénzsegélyt.  Tokölyi  maga  ennek  sürgetésébe 
belefáradván,  Ilona  vette  kezébe  az  ügyet.  i6q3. 
márcz.  12-kén  írt  mind  Lajos  királyhoz,  mind 
Crosse  marquis  miniszterhez,  értésökre  adván, 
miképen  ö  azon  reményben  költözött  ki  hazájá- 
ból, hogy  általok  pártfogoltatni  fog.  A  minisz- 
ternek különösen  azt  is  megirá ,  hogy  Munkács 
ostroma  alatt  a  királytól  ajándékozott  ékszereket 
is  kénytelen  volt  elzálogosítani  a  lengyel  király- 
nénak. Hagyná  meg  tehát  az  ottani  franczia  kö- 

vetnek,  váltaná  ki  azt  férje  évdíjából ;  mert  érté- 
kének harmadát  sem  kapta  meg  érte  '). 

Más  részről  Bécsben  is  sürgeté  a  Munkács 
feladásakor  biztosított  jegyajándokát  s  egyéb  ja- 
vait. Midőn  férjéhez  kiköltözött,  azon  biztosítást 
is  vette,  hogy  ingó  javai  felett  Törökországból  is 
szabadon  fog  rendelkezhetni2).  De  eddigelé  még 
azon  ötvenezer  forint  sem  küldetett  meg  neki,  me- 
lvet  a  császári  kamara  1692-ki  július  16-án  némi 
ingóságai  fejében  számára  megadatni  határozott. 
Hogy  tehát  e  javaknak  valahára  birtokába  jus- 
son, a  még  Patakról  ismert  Solári  grófot  s  osz- 
trák ezredest  a  török  rabságból  saját  pénzén  oly 
reményben  váltotta  ki,  hogy  ügyeit  Bécsben  elö- 
segítendi3).  Általa  Ilona  leveleket  küldött  Caraffá- 
hoz,  Heisslerhez,  és  szóval  is  kére  Solárit,  birná 
reá  ezen  urakat,  váltanák  be  valahára  lekötött  be- 
csületszavukat4).  Solári  mindent  igért,  tett  is  ta- 
lán; de  Ilona  csak  nem  juthatott  követeléseihez. 


*)  Tökölyi  naplója.   Történél.  Emi.  XV,  55. 

2)  U.  o.  236,  255. 

3)  U.  o.  65. 

4)  U.  o.  77.  kövv. 

Más  utón  pedig  nem  volt  módjában  sürgetni  a 
maga  jogait;  mert  nehogy  a  töröknél  gyanúba 
essék,  saját  emberét  nem  küldhette  Bécsbe.  Még 
anyai  aggodalmai  és  sovárgásai  is  gyermekei 
után,  kikről  kiköltözte  óta  semmi  hírt  sem  kap- 
hatott, csak  egyszer  bírhatták  őt  reá,  hogy  Kos 
Mihály  hivét  hozzájok  titkon  beküldje,  egy-egy 
gyürüt  adván  át  neki  számokra,  s  hittel  kötelez- 
vén öt,  hogy  hírt  ád  rólok  '). 

Azonban  szűkülő  anyagi  viszonyai ,  kivált 
miután  ezek  miatt  férjét  is  búsulni  látá,  1694-ben 
mindinkább  aggaszták  öt.  Miután  tehát  ezeken 
sem  a  franczia  királyhoz  írt  újabb  levelei2),  sem 
a  Konstantinápolyban  tett  sürgetései3)  nem  segí- 


')  Tökölyi  naplója.  Történél.  Emi.  XV,  278. 

2)  Történelmi  Emi.  XXIII,  119. 

3)  Ügyeinek  jobbra  fordítása  végett  több  ízben  írt  a 
reis-eríendi  feleségének.  „Kegyelmedet  —  írja  egyebek  közt 
márcz.  20-kán  —  mostani  bujdosásomban  anyám  helyett 
való  jó  asszonyomnak  tartván ,  kérem  Kegyelmedet,  az  ura 
előtt  el  ne  feledkezzék  felülünk."  Egy  másik  april  25-kén 
kelt  levélben  pedig:  „Kegyelmednek  ezen  levelem  által  ke- 
zét csókolván,  kérem  szeretettel,  felülünk  el  ne  feledkezzék, 
az  Kegyelmed  ura  elütt  szóljon  mellettünk,  légyen  tovább  is 

tettek,  végre  engedélyt  eszközle  ki  a  portánál, 
hogy  saját  emberét  küldhesse  fel  Bécsbe.  E  kö- 
vetséggel Nemessányi  Bálint  urat  és  Ugróczy 
Lászlót,  férje  főkomornyikát  bízta  meg,  leveleket 
is  küldvén  általok  Veteránihoz,  Kinszkihez,  Heiss- 
lerhez,  Kollonics  cardinálhoz,  Strattman  fökan- 
czellárhoz,  Waldstein  és  Königsegg  miniszterek- 
hez. Irt  ezeken  kívül  Althan  grófnéhoz,  ki  vejé- 
nek, Aspremont  grófnak  testvére  volt,  Eszterházy 
Pál  nádorné  Tökölyi  nővéréhez,  és  Széchenyi  ér- 
sekhez, kit  fogadott  apjának  nevezett.  E  levelek- 
hez kapcsolta  a  munkácsi  capitulationak  jegy- 
ajándokáról  szóló  4-dik  pontját,  a  Heisslerrel  kö- 
tött szerződésnek,  a  badeni  herczeg  ez  alkalom- 
mal írásban  lekötött  szavának  és  a  császár  Vete- 
ránihoz küldött  egy  levelének  másolatát,  mind 
meg  annyi  biztosításait  a  maga  jogainak1).  Az 
ennyifelé  intézett  sürgetéseknek  azonban  csak  az 
lett  az  eredménve,   hogy    Ilona   javai   kiadattak 


jó  akarattal  és  segítséggel  dolgainkban  a  fényes  portán,  mi- 
vel isten  után  ö  Kegyelmében  van  bizodalmunk."  U.  o. 
171.  2l3. 

')  Történél.  Emi.  XXIII,  32 1.  kövv. 

ugyan  gyermekeinek;  de  ezeknek  szigorúan  meg- 
tiltatott, azokból  bármit  is  Törökországba  kül- 
deni, nehogy  Tökölyi  hadviselési  eszközei  gvara- 
píttassanak '). 

De  bár  ekként  nem  volt  is  pazar  bőségben : 
szíve  nemességét  e  korlátolt  körülmények  közt 
sem  tagadhatta  meg  Ilona.  Azon  erdélyi  és  ma- 
gyarországi rabokból,  kiket  a  tatár  kán  hurczolt 
táborában,  tehetségéhez  képest  sokakat  saját  pén- 
zén váltott  meg  s  puszta  Ígéretre,  hogy  sarczu- 
kat  megküldik,  eresztett  vissza  hazájokba.  A  szol- 
gálatában elhalt  Bohus  Márton  úr  leányát  pedig, 
a  már  anyjától  is  megfosztott  Zsófiát,  gvermeke 
gyanánt  nevelte 2).  Tökölyi  maga,  kivált  koron- 
ként elsúlyosodott  köszvénybajaiban,  naponként 
újabb  bizonyítványát  vévé  annak,  mily  megbe- 
csülhetlen  kincset  bir  ezen,  saját  bajait  panaszta- 
lan,  erős  lélekkel  tűrő,  önfeláldozásteljes,  angyali 
jóságú  nőben. 

O  viszont  a  leggyöngédebb  figyelemmel  gon- 
doskodók neje  lehető  kényelméről,   kivált  most, 


1)  Történél.  Emi.  XV.  477.  kövv. 

2)  Tőrt.  Emi.  (Tökölyi  végrendelete)  XXIII,  4.0. 

1694  folytában,  mióta  öt  jó  reményű  állapotban 
tudta  lenni.  A  mily  mondhatlan  volt  e  miatti 
öröme,  szintoly  nagy  volt  búja  is  a  miatt,  hogv 
nem  birja  neki  megszerezni  mind  azon  kényel- 
met, melyet  érdekes  állapota  igényelhet.  Ki  is 
tört  belőle  olykor  a  keserűség,  midőn  e  felett  a 
befolyásosabb  basákkal  bizodalmasan  beszélge- 
tett. ,,Uram,  monda  egy  ízben  elkeseredve  s  kö- 
nyes  szemekkel  Csaffer  basa,  nándorfehérvári 
szerdárnak,  midőn  ez  öt  biztatá,  hogy  ö  még  fia- 
tal ember,  ne  gondoskodjék  tehát  már  is  halálá- 
ról, s  a  török  nemzet  szerencséje  jobbra  fordul- 
ván, országába  is  befogják  öt  még  ültetni  — 
Uram,  minden  embernek,  kinek  Istene,  lelke  van, 
kedves  a  maga  felesége,  gyermeke,  s  azokról  éle- 
tében köteles  gondoskodni."  ') 

Ö  több  okoknál  fogva  Bodony  táján  kívánt 
volna  megtelepedni  nejével;  a  vezér  azonban 
Nándorfehérvárt  rendelte  lakásául.  S  mi  őt  ne- 
jének ezen  állapotában  kétszeresen  bánta,  a  Te- 
mesvár felé  indult  nagyvezértől  azon  rendeletet 


*)  Tört.  Emi.  XV.  477.  kövv. 

vette,  hogy  daczára  az  épen  most  annyira  elsú- 
lyosodott  köszvényének,  hogy  lábaira  is  csak  má- 
sok segélyével  állhatott,  lovagolni  pedig  képtelen 
volt,  öt  személyesen  kövesse  kurucz  hadával.  Mi- 
előtt megindulna,  nejét  egész  udvarával,  mely- 
nek személyzete  a  fegyveres  néppel  mintegy  száz 
egyénre  ment,  Nándorfehérvárra  szállítá,  hol  a 
váron  kivül  magának  volt  háza.  Nagy  örömére 
azonban  a  vezér  útközben  megváltoztatván  szán- 
dékát, október  i3-kán  már  ismét  otthon  volt,  mi- 
dőn Ilona  öt  az  esti  órákban  egy  leánykával  meg- 
ajándékozta. A  gyermeket,  kinek  Zsuzsanna  ne- 
vet adtak,  másnap  Kornáriné,  a  nándorfehérvári 
főépítész  neje,  tartá  keresztvizén  '). 

XX. 

De  Ilona  öröme  újdonszülötte  fölött,  kiben 
némi  kárpótlást  lelt  a  Bécsben  hagyott  kedves 
gyermekeiért,  nem  sokáig  tartott.  A  kis  Zsu- 
zsanna néhány  hónap  múlva  megszűnt  élni.  És 


i)  Tört.  Emi.  XV,  588  és  XXIII,  1 19. 

mintha  e  drága  kis  lény  életéhez  volt  volna  kötve 
minden  életboldogsága,  ez  is  mindinkább  tüne- 
dezék.  A  szeretett  férjnek,  bár  még  csak  38  éves 
volt,  köszvénybajai  évről  évre  súlyosbakká  lettek. 
A  török,  ki  folytonos  balszerencséjében  békét  ke- 
resett, mindinkább  érezteté  velők,  hogy  már  csak 
terhére  vannak.  Tökölyi  büszkeségét  s  nagyra- 
vágyását mélyen  sérté  ezen  elhanyagoltatás,  nem- 
csak mivel  az  általa  egykor  álmodott  világi  nagy- 
ság ábrándképeit  a  sivár  valóság  egyenként  ki- 
szakasztá  kebléből;  hanem  azért  is,  mivel  a  ked- 
ves nőnek,  ki  vele  annyi  önmegtagadással  osz- 
totta meg  a  számüzöttség  sanyarait,  elégséges  ké- 
nyelmet sem  nyújthatott.  1696-ban  már  annyira 
jutottak  ügyei,  s  oly  mélyen  sülyedt  tekintélye, 
hogy  a  kiktől  jobbára  hadai  élelmezésére  pénzt 
szedett  fel,  hitelezői  öt  már  elfogatni  is  szándé- 
koztak. 

Ilona  ekkor  újabb  tanúságát  adta  nagy  lelké- 
nek. Összeszedte  minden  ékszermaradványait  s 
azok  árából  3338  tallérnyi  adósságot  fizetett  ki, 
s  különben  is  kezébe  vette  házának  ügyeit,  mert 
még  több   ezerrel  adósak  maradtak.   írt  Skerlet 


portai  fötolmácsnak,  kivel  Poserolczán  ismerke- 
dett meg ').  Irt  magához  a  szultánhoz  is,  helyze- 
tűk javításáért  könyörögve.  Legjellemzőbb  azon- 
ban a  nagyvezérhez  intézett  levele.  „Isten  és  vi- 
lág előtt  nyilván  vagyon,  úgymond,  hogy  az  én 
uram  a  maga  országában  magát  királynak  tar- 
totta, és  én  is  királyné  voltam.  Munkács  várát  a 
világ  láttára  a  német  ellenség  ellen  három  eszten- 
deig mint  egy  pasa  oltalmaztam  és  tartottam.  .  .  . 
Isten  akaratjából  és  a  török  nemzet  hűsége  mel- 
lett mindenünket  elvesztettük;  a  mink  megma- 
radt is,  a  szultán  szolgalatjában  a  végeken  kirá- 
lyi kaput  és  feles  hadakat  tartván,  mindenünket  el- 
vesztettük. "  —  Megemlítvén  aztán  miként  fizette 
ki  saját  ékszereiből  a  hadakra  költött  összegeket, 
melyekből  még  7000  ft  fizetetlen,  igy  folytatja 
levelét:  „Fermánok  mellett  gyűjtött  és  tartott  az 
én  uram  hadakat,  meglévén  igérve  elláttatásuk : 
és  én  egy  asszony-ember  lévén,  a  magaméból 
fizessek-e  ?  Az  istenért  s  a  hatalmas  császár  mél- 
tóságáért kérem  Nagyságodat ,    gondoskodjanak 


')  Knauz  és  Nagy  Iván.  Magy.  Tud.  Értekező  I.    i5<). 


illendően  rólunk !  ....  A  nevünk  király,  ezt  a 
nevet  a  császárok  adták:  a  hatalmas  császár  és  a 
török  nemzet  becsületéért  tehát  lássanak  el  ben- 
nünket ugy,  hogy  egyéb  nemzetek  előtt  is  legyen 
híre"  ').  És  minthogy  a  szultán  ez  évben  is  sze- 
mélyesen intézte  a  hadjáratot,  a  kíséretében  lévő 
szultánnéval  is  szemben  akarván  lenni ,  midőn 
Nándorfehérvárhoz  közeiedék,  némi  süteménye- 
ket, ,, minőket,  úgymond ,  a  mi  országunkban 
szoktak  készíteni",  küldött  elejébe,  kérvén  annak 
föudvarnokát,  eszközölné  ki,  hogy  a  császárné 
köntöse  csókolására  mehessen'2). 

Megtörtént-e  ez  s  mi  eredménynyel,  nincsen 
tudósításunk.  Csak  azt  tudjuk,  hogy  a  következő 
évi  zentai  véres  ütközetben  TÖkÖlyi  is  részt  vett 
s  a  török  tábor  iszonyú  veresége  után,  az  éj  be- 
álltáig csak  a  hullák  közé  rejtőzve,  s  aztán  a  Ti- 
szán átúszva  menthette  meg  életét. 

A  török  annyi  nagy  vereség  által  megtörve, 
békét  keresett.    Midőn   az  alkudozások  ez  iránt 


')  Knauz  és  Nagy  Iván.  Magy.  Tud.  Értekező  I,  160. 

2)  U.  O.    l62. 

Karlóczán  megkezdettek,  Tokölyi  is  megfeszíté 
minden  erejét,  hogy  a  békekötésbe  6  is  befoglal- 
tassák s  Erdély  vagy  legalább  jószágai  birtokát 
visszanyerhesse.  De  nem  csak  hogy  óhajtása  nem 
teljesült,  hanem  oly  pont  is  igtattatott  a  békeok- 
mányba, hogy  azon  magyar  alattvalók,  kik  a  tö- 
rökkel tartottak ,  a  határoktól  távol  telepíttes- 
senek le. 

XXI. 

E  békekötés  után  Tokölyi  Ilonával  s  néhány 
hívével  1699-ben  Konstantinápolyba  vonult.  De 
gróf  Öttingen  osztrák  követ  itt  sem  engedett  ne- 
kik sokáig  nyugalmat.  Midőn  Öttingen,  a  béke- 
okmánvt  kicserélvén,  1  700  őszén  a  török  főváros- 
ból kivonult,  a  kíváncsiság  Tökölyit  is  útjába 
vitte.  Egy  hid  mellett,  hol  a  követnek  át  kell  vala 
mennie,  sátort  vonatván,  onnan  nézte  a  menetet. 
A  reá  figyelmeztetett  követ,  látásán  haragra  gyúlt 
s  a  kiséretében  lévő  magyarokhoz  fordulva  monda : 
,, meglássátok  magvar  uraim ,  nem  sokára  más 
nótát  hallotok". 

A  német  kormány  kedvét  kereső  portai  mi- 
niszterek ezóta  csak  az  alkalmat  lestek,  melyben 
a  íranczia  és  lengyel  követek  által  még  mindig 
pártolt  bujdosó  fejedelmi  pártot  Konstantinápolv- 
ból  némi  ürügy  alatt  eltávolíthassák.  Erre  Tökü- 
lyi  nem  sokára  maga  nyújtott  okot.  Látván,  hogy 
a  németek  felé  hajló  fővezérnél  jobb  elláttatásért 
tett  sürgetéseivel  czélt  nem  ér,  1 701 -ki  septem- 
ber  elején  a  nagyvezér  híre  nélkül  utazott  Driná- 
polyba,  hol  a  szultán  udvarát  tartja  vala.  A  rósz 
akarat,  kivált  a  múlt  évek  alatt  barátságot  szín- 
lelt, de  a  németek  által  rég  megnyert  Skerlet  por- 
tai főtolmács  fondorkodása,  e  lépést  arra  magya- 
rázta, hogy  a  békesség  bontogatásáért  járt  oda  a 
kuruez  fejedelem.  A  haragra  gyúlt  nagyvezér  né- 
hány csauz  által  öt  azonnal  visszakisértette  Kon- 
stantinápolyba,  rendelvén  egyszersmind,  hogy 
Kis-Azsiának  Bythinia  tartománvban  fekvő  Ni- 
komedia  városába  menjen  lakni.  A  szultánnak 
pedig  ugy  adta  elő  a  dolgot,  mintha  az  Tokölyi- 
nek  magának  volna  kivánsága. 

A  levél,  melyben  ezt  Tökölyi,  hazatértét 
megelőzve,  Ilonával  tudata,  keserű  könyeket  fa- 

Horváth.  Zrínyi  Ilona.  8 

kaszta  ennek  szemeiből.  Előre  sejté,  hogy  ott, 
távol  minden  európai  közlekedéstől,  még  keve- 
sebb gond  lesz  reájok,  még  nehezebben  kaphat 
hírt  a  hazában  hagyott  szeretteiről,  gyermekei-  s 
testvéreiről,  kiknek  sorsa  saját  viszontagságai  közt 
sem  szűnt  meg  öt  búsítani l) ;  még  kevesebb  ké- 
nyelmet s  orvosi  segélyt  szerezhet  folyton  szen- 
vedő férjének.  De  miként  ennek  titkára,  Komá- 
romy  János  tudósít,  „boldogtalansághoz  szokott 
elméje"  e  csapást  is  nagy  lélekkel  türette  a  „min- 
den dolgaiban  erős  szivíi  fejedelemasszony  nyal"  2). 
September  2  3-kán  ült  hajóra  a  bujdosó  pár 
s  más  nap  este  érkezett  új  lakhelyére.  Tököl  vi, 
kinek  lelke  előtt  valószínűleg  ismét  az  egykor  oly 
biztató,  de  már  örökre  meghiúsult  világi  nagy- 
ság ábrándképei  vonultak  át,  az  egész  utón  s  a 
partra  szálláskor  is  komor,  sőt  mogorva  s  hall- 
gatag volt.  Midőn  a  számukra   szállásul  rendelt 


!)  Tanúsítja  ezt  egy  1696-ki  levele  Makér  Péter  hor- 
vátországi úrhoz,  melyben  tőle  tudósítást  kér  a  zágrábi  apá- 
cza-klastromban  lévő  Judith-Petronella  húgáról  s  egyéb  ro- 
konairól.  Knauz  és  Nagy  Iván:   M.  T.  Kitek.  I,  1 58. 

2i  Nagy  Iván:  Komáromy  naplója.  67.  71. 

tengerparti  házakba  beköltözőnek,  egész  kisére- 
tök-  s  cselédségÖket  elfogta  a  szomorúság.  Ilona 
szivét  is  mély  s  bizonyára  a  legindokoltabb  bú 
keseríté;  ö  vesztett  legtöbbet,  ö  érezheté  legíá- 
jóbban  a  sors  csapásait.  De  ö  még  sem  tűrhette 
tovább  maga  körül  a  merő  bánatos  arezokat.  Azon 
önfeledéssel,  mely  leginkább  a  nemesebb  nöi  ke- 
belnek sajátja,  magába  fojtva  a  maga  búját,  ven- 
dégséget készíttetett;  s  annak  végével,  úgymond 
Komáromy,  „mint  a  hattyú  halála  előtt  rendkí- 
vül jó  kedvet  mutatott",  zeneszóval  híveit  tánezra 
Ösztönzé,  arra  önmaga  is  példát  adván.  Komáro- 
mynak,  kit  magával  szinte  tánezra  kényszeríte, 
mivel  roszul  létével  mentegetődzék,  kezét  kellett 
adnia,  ,,hogv  települvén  kétszeresen  kipótolja,  sőt 
Isten  engedvén  a  pataki  várban  viszi  végbe".  Az 
urak ,  cselédek  eleinte  csodálkozva  nézek  asszo- 
nvuk  e  jó  kedvét ;  majd  valamennyien  felvidu- 
lának.  És  csak  is  ez  volt  Ilona  czélja.  „Én  sej- 
tem annak  okát,  mondja  Komáromy,  de  másnap 
még  is  kérdést  tettem  hozzá.  Megvallá  szegény, 
hogy  bizony  nem  cselekedte  volna,  de  hogy  mind 
méltóságos  férje,  s  mind  szolgái  és  szolgálói  ne 

gondolhassák  a  tengeren  által  hozattatásunkon 
való  valamely  búslakodását,  s  azt  mások  elméjé- 
ből is  kiverje,  azért  cselekedte."  ') 

Az  új  lakhely  egyébiránt  nem  volt  kellemet- 
len. Nikomedia  nagy  kiterjedésű  város,  mely  a 
tenger  felé  lenyúló  halmokon  s  ezek  közti  völ- 
gyekben épült.  Közepe  táján  egy  dombon  állott 
a  szultánok  régi  palotája ,  kik  Konstantinápolv 
bevétele  előtt  itt  töltik  vala  az  év  egy  részét.  A 
várost  vastag  kőfal  környezé ,  mely  a  tengerig 
nyúlt  le,  de  már  romladozó  félben  volt.  A  felleg- 
vár a  város  felett  egy  magas  hegyen  emelkedék 
kerekded  nagy  tornyaival.  A  közel  hegyekről  a 
városon  keresztül  több  patak  csörgedezik  le  a 
tengerbe.  A  kikötő  igen  élénk  volt;  jobbára  innen 
vitték  Konstantinápolyba  mind  a  tűzi,  mind  a  gá- 
lyák építésére  való  fát.  Gabonával  és  gyümölcs- 
csel is  nagy  részt  innen  láttaték  el  a  főváros.  A 
hegyvölgyes  vidéken  szép  szőlő-  s  gyümölcsös 
kertek  terülnek  el;  a  faczányoknak  s  foglyoknak, 
a  kissé  távolabb  fekvő  szép  erdőkben  pedig  a  szar- 


')  Nagy  Iván:  Komáromy  naplója.  ?3. 

vasok-  s  dámvadaknak  is  nagy  itt  a  bősége.  Ko- 
máromy  titkár  szerint  a  vidéket  valóságos  para- 
dicsomnak lehetett  nevezni. 

Legszebb  volt  azonban  Nikomedia ,  török 
nevén  Iszmit,  vidékén  a  várostól  két  órányira,  a 
növényzetének  buja  gazdagsága  miatt  Virágme- 
zönek  nevezett  völgy,  mely  Illés  próféta  hegye 
alatt  terül  el.  A  völgy  közepén  egy  majorház 
állott,  melynek  környékét  a  közel  havasokról  le- 
ömlő  pisztrángos  patakok  s  a  hegy  oldalaiból  fa- 
kadó bő  források  öntözék.  Az  egész  völgy  egy 
gyönyörű  kertet  képezett ,  melyben  a  legszebb 
virágokkal  beborított  mezők,  gyümölcsösek  s  ár- 
nyas ligetek  váltakozának.  A  majorház  felett 
emelkedő  hegy  ormán  egy  régi  vár  romjai  ékesí- 
tek a  vidéket. 

XXII. 

Ezer  hétszáz  kettőben  e  szép  helyre  költö- 
zött át  Ilona  férjével  s  egész  udvarával.  Mert, 
mintha  a  sors  élete  alkonyán  némi  vigaszt  s  kár- 
pótlást akart  volna  neki  nyújtani,  az  oly  erős  lé- 

lekkel  tűrt  tengernyi  szenvedésekért,  a  nagyvezér, 
elébhi  keménységét  jóvá  teendő,  nemcsak  udvara 
ellátásáról  bőségesebben  gondoskodott,  hanem,  e 
szép  jószág  megvételére,  öt  erszény  pénzzel  is 
kedveskedett  neki.  E  birtok,  melyet  Komáromy 
Virág-czifliknek,  vagy  Virágmezőnek  nevez,  leg- 
kedvesebb lakhelye  volt  Ilonának  bujdosó  életé- 
ben. Itt  a  természet  bájai  enyhítő  ír  gyanánt  ha- 
tottak sebzett  kedélyére  s  kiengesztelték  őt  mos- 
toha sorsával,  kivált  miután  értesült,  hogy  fia, 
Rákóczy  Ferencz  is  megszabadult  neustadti  bör- 
tönéből. Ez  volt  életének  utolsó  öröme. 

Mert  e  kies  lakhelyet  ö  már  nem  sokáig  él- 
vezheté.  A  sorvadás,  tüdövész  jelei  már  néhány 
év  óta  mutatkozának  rajta.  Már  Konstantinápolyi 
laktában  is,  midőn  férjével  ennek  köszvényes  ba- 
jai ellen  a  tekerdáki  sárfürdöben  keresett  enyhü- 
lést, visszatértében  oly  súlyosan  megbetegedék, 
hogy  alig  mehetett  vissza  Konstantinápolyiba. 
Ott  ugyan  hamar  jobbra  fordult  s  Nikomcdiáhan 
is  tűrhető  volt  egészsége;  de  nyavalyája  1703  te- 
lén annyira  elsúlyosodott,  hogy  január  20-kán  túl 
már  nem  kelhetett  fel  ágyából,  s  huszonhat  napi 

szenvedés  után,  február  18-kán  délben,  életének 
óo-dik  évében  csöndesen  elszenderülve  #iúlt  ki 
ez  életből. 

Öt-hat  nappal  halála  előtt  némi  könnyebbü- 
lést érezvén,  megtette  végrendelkezéseit.  Megem- 
lékezett Bárói,  Rákóczy  Ferenczről,  kinek  szaba- 
dulási híre  a  börtönből  fél  év  előtt  oly  nagy  vi- 
gasztalást hozott  számára.  Rendelkezett  némely 
hü  szolgáiról,  temetkezési  öltözetéről  és  helyéről. 

De  utóbb  ismét  elnehezedvén ,  katholikus 
pap  hiányában,  férjének  hűséges  titkára,  a  refor- 
mátus Komáromy  János  végezte  mellette  a  papi 
tisztet,  mint  maga  mondja,  ,, semmit  el  nem  mu- 
lasztván, valamit  az  Isten  szent  lelkének  vezérlé- 
sével lelke  javára  s  vigasztalására  tehetett,  éjjel- 
nappal sokat  imádkozván  mellette". 

Halála  előtt  pár  nappal,  mivel  immár  nem 
szólhatott  oly  hangosan,  hogy  a  vele  ugyanazon 
szobában  fekvő  férje,  kit  köszvénye  szinte  ágy- 
hoz szegezett,  meghallhatná,  jámbor  szolgájának 
fejét  magához  húzván,  e  szókat  monda  fülébe: 
,, Követem  az  én  édes  uramat,  ha  mit  én  vétettem 
ö  Kegyelmének,  én  ö  Kegyelméhez  igaz  voltam. 

Másokat  is  követek  kicsinytől  fogva  nagyokig, 
nékem  megbocsássanak;  én  is  mindeniknek  meg- 
bocsátok." 

Február  18-kán  pedig  a  mellette  imádkozó 
Komáromyra  vetvén  szemeit,  „ne  imádkozzék 
már  Kegyelmed,  úgymond,  se  magamat  ne  imád- 
koztasson,  hogy  meggyógyuljak.  Hitem  kezeivel 
már  megfogtam  az  én  üdvezítömet  Jézus  Krisz- 
tust, hadd  bocsásson  el,  hogy  mennél  hamarabb 
mehessek  hozzája".  Ezután  reszkető  kezeit  az  ég 
felé  emelvén,  a  haldokló  Krisztusnak  a  keresztfán 
s  atyjának,  Zrínyi  Péternek  a  hóhérbárd  alatt 
mondott  eme  szavait  ismédé  latin  nyelven :  „Do- 
mine, in  manus  tuas  commendo  spiritum  meum 
—  Uram,  a  te  kezeidbe  ajánlom  lelkemet!"  S  e 
fohászszal:  ,,Veni  sancte  spiritus  —  jöjj  el  sz.  lé- 
lek ur  isten !"  örökre  elszenderült. 

A  drága  hullát  hü  titkára  két  nap  múlva  ko- 
porsóba, márczius  8-kán  hajóra  tévén,  Galatába, 
Konstantinápoly  külvárosába  szállítás  io-énestve 
a  jezsuiták  kisebb  templomában  nagy  ünnepély  - 
lyel  temetteté  el.  Utóbb  fehér  márványköböl  emlé- 
ket emelt  neki,  s  a  sírját  fedő  lapra  czimeréts  alája 


e  szavakat  véseté:  „Donec  resurgam  —  a  feltá- 
madásig." Sírja  felett  pedig,  a  templom  falába, 
a  nagy  oltár  mellé  helyezett  márvány  táblára 
aranyos  nagy  betűkkel  ezen  emlékiratot  vésette  : 
„Itt  nyugszik  hősies  munkái  után  a  férfias  lelkű 
asszony,  nemének  és  századának  dicsősége,  mél- 
tóságos Zrínyi  Ilona,  a  Zrínyi  és  Frangepán  nem- 
zetségek utolsó  dísze,  Tökölyi,  hajdan  Rákóczy 
fejedelmek,  mind  kettejükhöz  méltó  neje;  rangja 
által  kitűnő  a  horvátok,  erdélyiek,  magyarok  és 
székelyek  között,  nagy  tettei  által  még  híresebb 
az  egész  világon.  A  sors  szeszélyeit  erős  lélekkel 
tűrve,  nagy  volt  a  jó,  még  nagyobb  a  balszeren- 
csében. Hadi  dicsőségét  keresztényi  kegyességei 
tetézve,  erős  lelkét  visszaadta  az  úrnak.  Meghalt 
virágmezei  birtokán,  Bithyniának  nicomediai  Öble 
mellett,  a  megváltás  1703-dik,  életének  60-dik 
évében,  február  18-kán.  Nyugodjék  békében. 
Ámen." 

Kimúlását  leírván ,  e  szavakban  sóhajt  fel 
naplójában  a  hűséges  titkár:  ,,Megmenekedél  e 
rósz  világtói  istenfélő,  kegyes,  tiszta  életű,  jó  er- 
kölcsű, sok  boldogtalanságidat  férfi  szívvel  meg- 


122 


győző  s  annyi  gyötrelmedet  békességes  lélekkel 
szenvedő  fejedelemasszony,  nékem  édes,  jó,  ke- 
gyelmes asszonyom.  És  bizony  a  mennyit  ez  vi- 
lágon szenvedtél,  soha  több  purgatoriumba  nem 
mentél.  Leszakasztá  a  halál  a  virágot  mezejéről, 
ezt  a  legnemesebbik  virágot!" 

Harmincz  két  évvel  később  fiát,  az  anyjáé- 
hoz hasonló  sorsra  jutott  Rákóczy  Ferenczet  is 
ugyanazon  sírba  temette  el  híve,  Mikes  Kelemen. 
Ilona  hullájából  ekkor  már  csak  koponyája  talál- 
tatott fel ;  ezt  is  fia  koporsójába  zárták  tehát  s 
vele  együtt  temették  el.  Kitől  a  hazában  elsza- 
kadt, kedves  fiával,  az  idegen  földben  ásott  sírban 
örökre  egyesült. 


Nyomatott  Bőcaben,  Eolzhausen  Adolfnál 

